Kisah Hidup Wak Doyok Bakal Difilemkan

Tuah ayam nampak di kaki, tuah manusia siapa yang tahu. Itulah peribahasa yang boleh digambarkan dengan kehidupan personaliti fesyen dan pelakon, Wak Doyok, apabila kisah hidupnya bakal difilemkan.

Menurut Wak Doyok, dia tidak menyangka diberi penghargaan oleh masyarakat Indonesia apabila mereka memilih kisah hidupnya untuk difilemkan berbanding dua figura terkemuka tanah air, Datuk Seri Siti Nurhaliza serta Amy Search.

Katanya lagi, menerusi undian yang dibuat oleh produksi negara itu, namanya meraih undian tertinggi dan filem biografi terbabit akan diarahkan oleh pengarah filem blockbuster Ayat-Ayat Cinta, Hanung Bramantyo.

“Saya tak sangka menjadi pilihan produksi di sana (Indonesia) kerana saya bersaing dengan dua nama yang sangat besar.

“Insya-Allah, beberapa siri perbincangan akan diadakan sebelum kedua-dua pihak bersetuju meneruskan projek ini,” katanya kepada BH Online.

Dalam pada itu, Wak Doyok menegaskan dia bukanlah penerbit filem itu atau terbabit dalam pelaburan filem tersebut. Ujarnya lagi, dia sendiri tidak menyangka ada pihak sudi menghasilkan filem kisah kehidupannya daripada zaman susah sehingga sekarang.

“Saya tidak terbabit pun dalam hal pelaburan filem ini. Jadi, kalau ada yang mempersoalkannya, saya ingin jelaskan di sini, bukan saya yang syok sendiri,” katanya.

Menerusi filem tersebut, Wak Doyok juga akan berkongsi kisah cintanya yang selama ini tidak pernah didedahkan kepada umum.


Che Ta Sambut Hari Jadi Bersama Anak Yatim

Berbeza dengan tahun sebelumnya, tahun ini pelakon cantik Rozita Che Wan memilih untuk menyambut ulang tahun kelahirannya yang ke-46 bersama anak yatim serta tidak dilupakan mereka dari keluarga susah.

Majlis yang diadakan di Sikamat, Negeri Sembilan itu, dihadiri oleh ahli keluarga, sanak saudara, rakan-rakan serta tetamu undangan khas daripada pelajar madrasah terdiri daripada anak yatim dan keluarga susah.

Menerusi perkongsian di Instagram, Che Ta meluahkan rasa syukur serta mendoakan agar dipanjangkan usia, diberikan kesihatan yang baik serta dipermudahkan segalanya dalam urusan agama, dunia dan akhirat.

Selamat ulang tahun kelahiran kami ucapkan dan semoga segalanya dipermudahkan. Kami kongsikan sikit beberapa keping gambar sepanjang majlis berlangsung.


AirAsia Kembali Dengan Tawaran Tempat Duduk Percuma Yang Lebih Lumayan

AirAsia kini kembali dengan 5 juta tempat duduk promosi dan turut menawarkan diskaun hotel, produk tambahan dan produk bebas cukai bagi melengkapi perjalanan anda.

Anda boleh nikmati tambang promosi AirAsia ini bermula dari serendah RM12 untuk penerbangan dari Kuala Lumpur ke Kuantan, Johor Bahru, Kota Bharu dan Penang.

Bukan itu sahaja, untuk penerbangan ke Can Tho, Padang, Hua Hin, Siem Reap, Banda Aceh dan banyak lagi destinasi anda dapat dari harga RM36.

Menarik lagi, anda juga boleh terbang bersama AirAsia X dengan tambang serendah RM199 untuk penerbangan dari Kuala Lumpur ke Tianjin, Gold Coast, Osaka, Seoul, Honolulu.

Untuk menikmati lebih keselesaan dan pelbagai kelebihan lain, terbang dengan tempat duduk Premium Flatbed yang telah pun pelbagai anugerah dari Kuala Lumpur ke Jaipur, Taipei, Chengdu, Fukuoka, Jeju dari hanya RM699.

Tempahan boleh dibuat di laman web AirAsia ataupun melalui aplikasi mudah alih AirAsia dari 11 Mac sehingga 17 Mac 2019 bagi tempoh perjalanan antara 1 September 2019 dan 2 Jun 2020.

Ahli AirAsia BIG dan pemegang Kad Kredit Hong Leong AirAsia boleh menikmati akses keutamaan 24 jam dari 10 Mac.

Log masuk sebagai ahli BIG di laman web AirAsia atau aplikasi mudah alih AirAsia untuk menikmati diskaun segera untuk ahli.

Ahli AirAsia BIG juga boleh menebus tempat duduk promosi bermula dari serendah 500 Mata Ganjaran BIG di laman AirAsia Big dan aplikasi mudah alih AirAsia BIG.

Buat kali pertama AirAsia juga akan menawarkan penjimatan yang hebat buat anda seperti 1 juta promosi bilik hotel, diskaun 20% untuk semua hidangan Kombo Santan, diskaun 20% untuk pilihan tempat duduk, diskaun 30% di ourshop.com, dan juga diskaun 15% aktiviti di laman deals.airasia.com.

Banyakkan promosi yang anda boleh nikmati? Jadi apa tunggu lagi jom rancang perjalanan anda dengan AirAsia dan jangan lupa untuk ikut pelbagai promosi hebat AirAsia di Faceebok, Intagram dan Twitter.


Laugh Factory Saman Harith Iskander RM40 Juta

Pasti ramai tahu Harith Iskander dinobatkan sebagai juara bagi pertandingan Funniest Person In The World 2016 dan membawa wang tunai sebanyak RM400,000. Namun, bulan lalu Harith telah menfailkan saman terhadap penganjur Laugh Factor atas dakwaan gagal melunaskan baki wang kemenangannya berjumlah AS$70,000 (RM280,000).

Susulan itu, pihak penganjur juga telah menfailkan saman balas berjumlah AS$10 juta (RM40 juta) terhadap Harith Iskander.

Laugh Factory dalam saman tersebut menuntut ganti rugi berhubung pelanggaran cap dagangan, penyelewengan rahsia perdagangan, pelanggaran kontrak, persaingan tidak adil dan gangguan disengajakan dengan kelebihan ekonomi calon.

Menurut penganjur, mereka memberitahu Harith dalam surat bertulis bahawa pemenang pertandingan mesti membuat 10 perjalanan berjadual ke Amerika Syarikat untuk membuat persembahan dan wang kemenangan AS$100,000 akan dibayar sebanyak 10 kali dan mendakwa Harith gagal berbuat demikian selain menipu untuk menang.

Dalam pada itu, pemilik Laugh Factory mendakwa Harith menawarkan untuk membuka kelab Laugh Factory di Kuala Lumpur, Singapura dan Jakarta, selain mendakwa bekas Perdana Menteri, Datuk Seri Najib Razak adalah rakan kongsi senyap dalam perniagaan.

Sementara itu, Harith dalam kenyataannya di Facebook menafikan segala tuduhan tersebut dan akan menyerahkan perkara itu kepada peguamnya untuk tindakan lanjut.

Menerusi kenyataan itu, Harith memberitahu dia hanya seorang pelawak yang ingin membuat negara bangga di atas kemenangannya itu di pertandingan peringkat antarabangsa. Ujarnya lagi, dia hanya menuntut hak yang dijanjikan sebagai pemenang.


“Saya Doa Semoga Anak Awak Tak Hitam Macam Tu”

Meskipun baru saja bertapak dalam industri hiburan tanah air, nama Haneesya Hanee dikenali ramai selepas menyertai sebuah program realiti popular. Meskipun warna kulitnya sering dikutuk, namun gadis berusia 19 tahun itu sememangnya seorang yang sangat yakin dengan dirinya.

Baru-baru ini, sekali lagi ada individu seolah mengutuk dan menghina warna kulitnya dengan manyamakan dengan buah catur hitam. Status individu tersebut mendapat perhatian Haneesya yang bertindak membalasnya dengan tenang dan baik. Haneesya mendoakan agar individu tersebut tidak akan mendapat anak berkulit gelap.

Dalam pada itu, menerusi Twitter Haneesya memuat naik status memberitahu dia memerlukan waktu rehat untuk menenangkan diri daripada komen negatif netizen.

Status Haneesya itu mendapat pelbagai reaksi daripada netizen yang memintanya untuk bersabar atau tinggalkan media sosial buat seketika. Dalam pada itu, ada netizen mengatakan inilah lumrah sebagai seorang selebriti dimana setiap tindak tanduk akan menjadi perhatian.

Kata netizen itu lagi, ini dunia glamor yang Haneesya inginkan, jadi dia perlu berhadapan dengan segala kecaman dan kata-kata negatif netizen.  Apa pun, netizen diluar sana janganlah menghina atau mengutuk  warna kulit seseorang kerana ia merupakan ciptaan Tuhan.


Che Ta Mahu Saman Malu Bekas Pemandu

Semalam tular di media sosial kenyataan oleh bekas pemandu Rozita Che Wan yang mendakwa pelakon itu tidak tidak membayar gajinya seperti yang telah dijanjikan. Kemudian, lelaki itu memberitahu isu itu sudah pun selesai apabila Che Ta sudah pun menyelesaikan tunggakan gajinya berjumlah RM2,000 serta saman RM300.

Mengulas mengenai isu tular tersebut, Che Ta memberitahu dia sudah pun melakukan pembayaran gaji kepada pemandunya semalam serta menjelaskan gaji bulan Februari dibayar agak lewat berikutan dia sering tiada di pejabat.

BACA: Kes Gaji Selesai, Bekas Pemandu Minta Henti Kecam Che Ta

“Bayar tetap bayar gaji dia sudah dibayar penuh seperti biasa berjumlah RM2,000 hari ini. Gaji dia bulan pertama dibayar seperti biasa.

“Cuma untuk bulan Mac saya terlambat bayar kerana tidak masuk pejabat untuk menguruskan hal kerja termasuk pembayaran gaji. Kebiasannya saya akan bayar gaji setiap hujung bulan atau selewat-lewatnya sebelum masuk tarikh ketujuh bulan seterusnya. Itu standard biasa,” katanya kepada mStar Online.

Che Ta mendedahkan lelaki itu menunjukkan prestasi kerja yang hambar serta banyak masalah yang ditimbulkan, malah pernah terlelap ketika sedang memandu dan membahayakan nyawanya.

“Dia pernah terlelap waktu memandu ketika kami dalam perjalanan ke Johor. Saya minta dia berhenti memandu dan membasuh mukanya. Dia harus fikir dengan sikapnya itu nyawa orang lain boleh tergadai.

Dalam pada itu, Che Ta berkata dia akan mengambil tindakan undang-undang terhadap lelaki terbabit kerana telah menjatuhkan reputasinya serta menuntut permohonan maaf secara terbuka.

“Dengan apa yang sudah dia lakukan kepada saya dengan mengadakan cerita tidak benar sekaligus jatuh fitnah dan memalukan, kami akan ambil tindakan tegas.

“Kami sudah berhubung dengan peguam untuk tindakan mahkamah. Malah kami juga nak buat saman malu dan memohon dia melakukan permohonan maaf secara terbuka,” ujarnya.


Uqasha Senrose Mahu Bakal Suami Kuat Pegangan Agama

Meskipun adiknya, Nelydia Senrose terlebih dahulu bakal menamatkan zaman bujang, Uqasha Senrose memberitahu dia tidak berasa tertekan apabila ramai yang tertanyakan bila pula gilirannya untuk mendirikan rumah tangga.

“Saya tidak tertekan apabila ada yang bertanya bila pula giliran saya (untuk berkahwin). Lagipun saya tidak kisah kalau Nelydia kahwin dulu ssebab jodoh dia sudah sampai dan saya gembira untuk dia.

Uqasha berkata, dia tidak mahu terburu-buru mencari pasangan sehingga tersalah pilih hanya kerana mahu cepat kahwin.

Dalam pada itu, Uqasha tidak kisah mengenai soal status atau pangkat bakal suaminya asalkan lelaki itu boleh membimbing dirinya ke jalan yang baik serta seorang yang kuat pegangan agama.

“Sekarang saya dalam misi mencari calon yang sesuai, namun enggan terburu-buru sebab tidak mahu tersalah pilih. Saya juga tidak kisah mengenai status atau pangkat bakal suami asalkan dia sentiasa berusaha dalam kehidupan untuk memberikan yang terbaik.

“Saya juga kalau boleh nak lelaki yang kuat pegangan agama sebab saya percaya seseorang lelaki itu tugasnya adalah untuk membimbing isteri mereka ke jalan yang baik. Tak boleh juga kalau wanita sahaja yang ada pegangan agama, lelaki pun kena sama sebab dia yang akan mengemudi sesebuah keluarga,” ujarnya lagi.


Kes Gaji Selesai, Bekas Pemandu Minta Henti Kecam Che Ta

Nampaknya kemelut mengenai bekas pemandu Rozita Che Wan berkenaan isu gaji tidak dibayar dan saman di atas kesalahan menggunakan nombor pendaftaran kereta sudah pun selesai.

Baru saja sebentar tadi menerusi Facebook, lelaki itu memuat naik kenyataan mengatakan bahawa Che Ta sudah pun menyelesaikan tunggakan gajinya berjumlah RM2,000 serta saman RM300.

Lelaki itu turut mengucapkan terima kasih kepada netizen dan dalam masa sama meminta kepada netizen agar berhenti mengecam pelakon tersebut memandangkan isu itu sudah pun selesai.

Bagaimanapun, lelaki itu memberitahu dia tidak akan membuat permohonan maaf secara terbuka seperti yang dituntut oleh Che Ta kerana apa yang berlaku bukan salah dari pihaknya.

“Disini saya ingin meminta jasa baik semua untuk berhenti mengecam Che Ta kerana dia sudah menyelesaikan apa yang patut dia selesaikan.”

” Dia meminta saya untuk membuat pengkuan maaf secara terbuka yang akan dibagi peguamnya untuk menjelaskan penyelesaian perkara ini tetapi saya mengikut nasihat untuk tidak membuat pengakuan maaf kerana itu bukan salah saya,” tulisnya.

Baguslah kiranya jika semuanya sudah diselesaikan secara baik. Diharapkan netizen juga berhenti mengecam Che Ta serta tidak memanjangkan lagi isu ini.


Watsons Raikan Hari Wanita Sedunia Dengan Pelbagai Promosi Menarik!

Bagi menghargai International Women’s Day yang bakal disambut pada 8 Mac ini, kedai penjagaan kesihatan dan kecantikan terbesar Asia, Watsons mengambil langkah mengadakan promosi hebat untuk kesemua golongan wanita di Malaysia.

Promosi hebat Weekend Super Deal yang bakal berlansung bermula 7 sehingga 11 Mac ini akan membuatkan golongan wanita yang menjejak kaki ke Watsons bakal tersenyum lebar.

Pelbagai barangan terpilih akan diberi diskaun sebanyak 38% daripada harga sebenar.

Sempena hari wanita seluruh dunia ini, bolehlah kaum wanita merasai kecantikan yang berpanjang sepanjang promosi berlangsung.

Kesemua keluaran barangan Watsons seperti Collagen by Watsons yang boleh membuatkan wajah anda putih mulus dan cantik pun turut diberi diskaun sebanyak 38%.

Bahan-bahan yang digunakan oleh produk keluaran Collagen ini dapat membantu anda mengekalkan kejelitaan kulit wajah.

Tapi jangan tak tahu, penjagaan rambut, seperti jenama Hair System by Watsons pun anda boleh dapat dengan harga yang murah tahu.

Bolehlah feeling-feeling rambut rapuzel selepas menggunakan syampu, perapi rambut dan minyak rambut jenama Hair System ini.

Jika anda ingin mengikuti trend boleh sahaja gunakan perwarna rambut keluaran yang sama sementara promosi ini. Bolehlah borong sakan untuk penjagaan rambut anda.

Produk Naturals by Watsons, untuk rambut pun ada diskaun tahu. Rugi jika tidak beli. Mana tidaknya, produk Naturals ini akan membuatkan rambut anda lebih sihat dan bermaya.

Nak-nak lagi, produk ini mengandungi pelbagai bahan yang menepati citarasa pengguna di samping kelebihannya yang berpanjangan.

Barangan Target Pro by Watsons pun anda boleh miliki dengan harga yang tak masuk akal.

Bagi yang mempunyai kulit sensitif, lebih baik anda serbu Watsons untuk rebut harga murah ini.

Bolehlah sebelum tidur anda cuci muka anda dengan Hot Cleansing Gel ini dan selepas cuci muka bolehlah gunakan night cream Target Pro untuk melembabkan kulit wajah anda.

Pasti berbaloi jika anda terjah Watsons 7 Mac nanti. Jika tidak mahu ketinggalan untuk memiliki barangan idaman anda bolehlah tunggu sebelum kedai buka.

Pastikan penuh bakul, baru pulang. Bukan senang, mahu miliki barang yang berkualiti dengan harga yang semurah promosi ini.

Kaum wanita wajib save the date 7 sehingga 11 Mac ini untuk kekal cantik setiap hari sempena promosi berlangsung!


Che Ta Bengang Bekas Pemandu Dakwa Tidak Dibayar Gaji

Sejak semalam, kecoh di media sosial kenyataan seorang lelaki yang merupakan bekas pemandu Rozita Che Wan yang baru saja dua bulan bekerja mendakwa pelakon itu tidak membayar gajinya seperti yang telah dijanjikan

Lelaki tersebut memberitahu dia terpaksa meluahkan perkara itu kepada umum berkenaan bayaran gajinya yang belum diselesaikan lagi selepas tiada lagi jalan penyelesaian berhubung perkara tersebut.

Menurut lelaki itu lagi, dia sudah berkali-kali meminta gajinya namun tiada sebarang bayaran dibuat. Malah, lelaki itu juga mendakwa tidak sampai sebulan bekerja, dia telah disaman oleh pihak berkuasa di atas kesalahan menggunakan nombor pendaftaran kereta yang tidak mengikut spesifikasi.

Dalam pada itu, lelaki itu juga turut menyertakan mesej dan bukti perbualannya dengan pembantu peribadi Che Ta mengenai permohonan bayaran gajinya.

Kenyataan tular lelaki berkenaan mendapat perhatian Che Ta yang turut memuat naik kenyataan mendedahkan sikap sebenar pekerjanya itu yang melakukan kerja sambil lewa dan bermasalah.

Setakat ini tiada kenyataan lanjut daripada Che Ta sendiri berhubung isu berkenaan. Apa pun diharap isu ini dapat diselesaikan secara baik di antara dua belah pihak.


“Berhenti Sebar Fitnah, Sebelum Ada Pihak Ambil Tindakan”

Semalam timbul kekecohan di media sosial apabila seorang wanita memuat naik status di Facebook mendakwa ternampak Aliff Aziz dan Oktovia Manrose berpegangan tangan di sebuah pasaraya.

Menerusi Insta Story hari ini, Aliff dalam satu kenyataannya menafikan dakwaan wanita tersebut serta memberitahu bahawa dia berada di Singapura sejak beberapa hari lalu.

Menurut Aliff dakwaan wanita itu adalah fitnah yang tidak berasas. Kata Aliff lagi, individu tersebut seolah ingin mengeruhkan lagi keadaan dengan membuat cerita yang tidak benar.

Dalam pada itu, Aliff berkata dia tidak teragak-agak untuk mengambil tindakan undang-undang kepada mana-mana individu yang berterusan menyebarkan fitnah tersebut tanpa sebarang bukti kukuh.

Hasil carian, akuan Facebook wanita berkenaan sudah pun dipadam. Diharap dengan penjelasan Aliff ini, tiada lagi mana-mana pihak membuat dakwaan liar atau mengambil kesempatan untuk mengeruhkan lagi keadaan.


“Tak Sabar Solat Dengan Bakal Suami, Sebelum Ini Tak Pernah Rasa”

Dilihat lebih terbuka berkongsikan mengenai hubungannya dengan kekasih, Elly Mazlein sebelum ini memberitahu dia sudah bersedia untuk berkahwin lagi. Masih merahsiakan namanya, Elly menyifatkan teman lelakinya itu seorang lelaki yang baik dan sangat menjaga solat.

“Dia seorang yang sangat baik. Selain selalu meluangkan masa menjaga anak saya, iaitu Puteri Sara Sefia, dia juga tidak pernah tinggal solat.

“Setiap kali tibanya waktu solat Subuh, dia pasti akan menghubungi saya mengingatkan supaya mengerjakan solat. Hal ini menyebabkan saya tidak sabar untuk solat berjemaah bersamanya. Maklumlah, sebelum ini saya tidak pernah merasai pengalaman solat berjemaah bersama suami,” katanya kepada Kosmo!

Bercerita lanjut mengenai perkenalan mereka, Elly mula mengenali kekasihnya itu yang bertugas sebagai kakitangan kerajaan sejak Ogos tahun lalu. Kata Elly lagi, dia bakal bertemu dengan keluarga kekasih pada Mac ini.

“Teman lelaki saya datang daripada keluarga yang besar. Dia merupakan anak kelapan daripada 13 adik beradik. Sejujurnya, saya berasa sangat teruja untuk mengenali keluarganya dengan lebih dekat,” katanya.

Terdahulu, Elly pernah bernikah dengan pengarah, Azmi Hatta pada 2014 dan bercerai pada tahun berikutnya. Hasil perkahwinan itu, Elly dikurniakan seorang cahaya mata perempuan, Sepfhia.


Fasha Sandha, Aidil Aziz Mula Edar Kad Kahwin

Seperti yang diketahui, Fasha Sandha dan Aidil Aziz bakal melangsungkan pernikahan pada penghujung bulan Mac ini. Nampaknya, pasangan itu sudah mula mengedarkan kad undangan perkahwinan bagi majlis sebelah pengantin lelaki kepada pihak media.

Difahamkan, majlis resepsi berkenaan bakal diadakan di kampung halaman Aidil di Negeri Sembilan pada 6 April depan.

Bagaimanapun, tarikh pernikahan pasangan itu masih belum diumumkan dan dijangka diadakan penghujung Mac ini di Perlis.

Memetik laporan Kosmo, Aidil memberitahu dia dan Fasha akan bernikah hujung bulan ini. Ujarnya lagi, segala persiapan sudah pun diatur dan berharap segala yang dirancang akan dipermudahkan.

“Buat masa ini, memang kami akan nikah hujung bulan ini. Perasaan saya buat masa ini bercampur baur, maklumlah, perkahwinan merupakan satu komitmen yang sangat besar.

“Saya berdoa dan berharap agar segala yang dirancang akan berjalan dengan lancar,” katanya.

Aidil dan Fasha mengikat tali pertunangan pada 18 November tahun lalu. Fasha memiliki dua orang cahaya mata, Putra Rayfal Ramli, 6, dan Putri Rasya Jemaima, 5, hasil perkahwinan dengan Rizal Ashram Ramli pada 2012, sebelum bercerai pada 2016.


“Mungkin Klise, Tapi Andai Ada Jodoh Kami Pasti Bersatu”

Hubungan rapat antara pelakon dan penyanyi cantik, Erra Fazira dan bekas pelajar AF 8, Shahir bukanlah lagi satu cerita baru. Boleh dikatakan bertahun lamanya peminat Erra menantikan berita gembira mengenai hubungan pasangan ini.

Minggu lalu, dalam satu kenyataan Erra memberitahu dia tidak pasti tentang status hubungan mereka, malah sukar untuk mengatakan mengenai kududukannya sekarang kerana hubungan masih kabur.

Terbaru, kali ini Shahir pula mengulas mengenai hubungannya dengan pelakon cantik itu. Namun, Shahir hanya memberikan jawapan klise dengan mengatakan jika ada jodoh antara mereka, pasti akan bersama.

“Jika jodoh tidak ke mana. Hanya itu jawapan paling ikhlas yang dapat saya berikan. Mungkin kedengaran klise, tetapi insya-Allah, andai ada jodoh, kami pasti bersatu,” katanya kepada BH Online.

Mengulas lanjut mengenai hubungannya dengan Erra, Shahir memberitahu hubungan mereka masih baik meskipun jarang berjumpa. Katanya lagi, masing-masing sibuk dengan kerja dan Erra memahami situasinya.


Suami Hadiahkan Anzalna Nasir Kereta Mewah RM600,000

Untungnya Anzalna Nasir apabila suaminya, Hanif Zaki menghadiahkan sebuah kereta mewah berjenama Maserati Ghibli yang berharga lebih RM600,000 bersempena dengan ulang tahun perkahwinan mereka yang ke-3.

Hanif memuat naik foto kejutan di akaun Instagram miliknya berserta kapsyen romantis untuk isteri kesayangannya itu. Foto tersebut menarik perhatian ramai yang mendoakan kebahagiaan pasangan itu dan semoga terus dimurahkan rezeki.

Anzalna turut meninggalkan komen di foto tersebut dengan mengatakan itu adalah kereta idamannya dan dia bersama lelaki idamannya.

Diruangan komen netizen turut mengatakan kereta tersebut mungkin hadiah untuk Anzalna yang bakal melahirkan cahaya pertama mereka tidak lama lagi.


“Pengalaman Lalu Ajar Jadi Lebih Tenang, Tak Cepat Melatah”

Baru tiga bulan memasuki tahun 2019, nampaknya perjalanan seni Sufian Suhaimi boleh dikatakan agak baik. Bukan saja menang Persembahan Terbaik di AJL33, malah lagu sedihnya yang sinonim dengan rakyat Malaysia itu berjaya memecahkan rekod lagu artis Malaysia yang meraih tontonan tertinggi di YouTube.

Meskipun terpalit dengan kontroversi panas tahun lalu, namun Sufian menganggap ianya adalah proses pembelajaran. Ujarnya lagi, pengalaman lalu mengajarnya menjadi individu lebih tenang dan tidak cepat melatah.

“Semenjak saya keluarkan single berjudul Terakhir, pelbagai isu dan gosip yang terpalit terhadap nama Sufian Suhaimi. Saya rasa itu adalah proses pembelajaran yang saya lalui.

“Pengalaman sebelum ini banyak mengajar saya untuk menjadi seorang yang lebih tenang, tidak cepat melatah dan juga tahu bagaimana untuk mengawal isu atau kontroversi. Pengalaman silam juga banyak membantu untuk menjadi siapa saya pada hari ini,” katanya kepada Astro Gempak.

Sangat tenang setiap kali terpalit dengan sesuatu krisis atau kontroversi, Sufian memberitahu ia disebabkan hasil pembelajaran ketika dia menjadi seorang pelajar.

“Secara praktikal mungkin saya pernah belajar cara menguruskan krisis ketika di dalam kelas sepanjang pengajian saya sebagai seorang pelajar.

“Apabila kita memasuki industri seni, secara tidak langsung kita dapat menggunakan ilmu yang diperoleh ke dunia sebenar,” katanya lagi.


“Tak Payah Tag Mereka, Kami Dah Lama Survive Sendiri”

Enam tahun bergelar ibu tunggal bukan sesuatu yang mudah. Boleh dikatakan ramai wanita diluar sana mengagumi semangat kental Rita Rudaini yang mampu membesarkan kedua anaknya meskipun tanpa seorang insan dipanggil bapa.

Baru-baru ini, Rita ada memuat naik gambar anaknya yang jatuh sakit dan dimasukkan ke hospital. Rata-rata netizen meluahkan rasa simpati di atas apa yang berlaku itu serta memberikan kata-kata semangat kepada anaknya agar cepat sembuh.

Bagaimanapun, ada segelintir netizen telah bertindak tag gambar berkenaan kepada bekas suami dan bekas keluarganya. Malah netizen juga dilihat turut meninggalkan komen kepada Aidil Zafuan meluahkan rasa kecewa dengan sikap pemain bola sepak itu yang tidak menjenguk meskipun anaknya sedang sakit.

Komen netizen-netizen tersebut mendapat perhatian Rita yang meminta agar tidak tag nama mereka kerana selama ini dia berusaha sendiri membesarkan dua anaknya tanpa bantuan sesiapa.

Dalam pada itu, ramai netizen mendoakan agar Rita terus tabah dan dipermudahkan segala urusan dalam membesarkan kedua anaknya. Meskipun ramai yang mengecam bekas suaminya, namun ada netizen yang berharap agar Aidil bertemu dengan anak-anaknya suatu hari nanti.


Individu Dakwa Nampak Aliff Aziz, Octovia Berpegangan Tangan?

Beberapa hari lalu reda seketika kontroversi panas melibatkan Aliff Aziz dan Octovia Manrose selepas kedua mereka membuat permohonan maaf. Octovia mengakui apa yang berlaku adalah salah dan tidak sepatutnya keluar dengan suami orang. Aliff juga memohon maaf di atas semua yang terjadi adalah salahnya serta dirinya menjadi punca pada semuanya.

Namun semalam, timbul satu lagi cerita apabila ada seorang individu mendakwa ternampak kelibat Aliff dan Octovia di sebuah pasaraya. Individu tersebut yang memuat naik status di laman Facebook mendakwa kedua-dua mereka berjalan sambil berpegangan tangan.

Meskipun tidak menulis nama ‘sebenar’ artis tersebut, namun rata-rata netizen seolah mengetahui bahawa status itu ditujukan kepada kedua artis berkenaan.

Dalam pada itu, netizen lain turut bertanyakan kepada individu berkenaan sama ada dia sempat atau tidak mengambil gambar mengenai dakwaannya itu, namun individu itu mengatakan dia tidak sempat berbuat demikian.

“Tak sempat tangkap gambar, benda depan mata. Tangkap gambar depan-depan nanti kena saman pulak. Sis is tak tahan. Buat macam tak ada apa-apa yang berlaku je. Si sotong tu pulak kemain dah mintak maaf kat media kan. Rupanyaa lakonan semata-mata,” ujarnya.

Terdahulu, Bella Astillah mendedahkan beberapa perbualan bersama salah seorang peminat yang terserempak dengan Aliff Aziz dan pelakon perempuan bernama Oktovia Manrose di sebuah kelab hiburan.

Malah, Bella mendakwa mempunyai tiga buah video menunjukkan suaminya keluar ke sebuah pusat hiburan bersama Oktovia Manrose.


“Sumpah Demi Allah Bukan Nak Ikut Adat Kafir”

Baru-baru ini, Uqasha Senrose ada muat naik video menunjukkan dirinya menyambut jambangan bunga di majlis ‘bridal shower’ Nelydia Senrose. Tindakannya itu mengundang kecaman netizen yang disifatkan terlalu ingin mengikut budaya barat.

Uqasha menjelaskan aksi tersebut tidak dirancang tetapi berlaku secara spontan dan hanya suka-suka sahaja serta tiada niat lain.

“Sumpah demi Allah itu bukan plan hanya saja-saja je. Bukan nak ikut adat kafir ke seperti orang luar katakan.

“Kumpulan perempuan kitaorang ni semua sudah ada pasangan kecuali saya yang tidak berkawan dengan sesiapa for now. Jadi diorang tolak Sha tapi kalau dah sampai jodoh tu tolaklah kemana pun mesti akan dapat juga,” katanya kepada Media Hiburan.

Ditanya sama ada adakah simbolik menyambut bunga tersebut bermakna Uqasha juga akan berkahwin dalam masa terdekat, pelakon itu memberitahu dia masih belum mempunyai calon dan tidak terburu-buru untuk berkahwin.

“Bunga dah dapat calon je belum lagi dan saya sekarang dalam misi mencari calon. Jodoh tu ada tapi mungkin lambat. Mungkin jodoh adik sampai dulu jadi kita dahulukan.

“Nak cepat-cepat pun buat apa dan kalau orang tu bukan terbaik buat kita kenapa kita perlu gadaikan hidup kita. Biar lambat asal selamat,” katanya lagi.


“Tak Mahu Kongsi Tips, Faham Perasaan Wanita Belum Hamil”

Selepas tiga tahun menanti, akhirnya Anzalna Nasir dan suami, Hanif Zaki bakal menimang cahaya mata pertama mereka tidak lama lagi. Dalam pada itu, Anzalna memberitahu ramai wanita meminta petua untuk hamil serta berkongsikan pengalaman kehamilannya di media sosial.

Bagaimanapun, Anzalna berkata bukanlah dia tidak mahu berkongsikan perkara itu kepada umum tetapi dia memahami perasaan wanita serta tidak mahu menggores hati mereka yang belum dikurniakan cahaya mata.

“Ramai yang mesej minta petua dan mahu saya berkongsi tentang kehamilan, bukan saya tidak mahu tapi mungkin bukan di laman sosial. Saya tidak mahu menguris hati wanita lain yang belum dikurniakan rezeki berupa anak.

“Saya tidak mahu mengores perasaan wanita yang belum dikurniakan cahaya mata. Saya akan berkongsi secara tidak berlebih-lebihan seperti saya seorang sahaja yang hamil,” katanya kepada mStar Online.

Mengulas lebih lanjut, Anzalna berkata dia menjalani proses kehamilan sepanjang enam bulan dengan baik dan tiada mengidam benda yang pelik-pelik. Katanya dia belum lagi bersedia untuk mendedahkan jantina bayi memandangkan masih terlalu awal.


“Peluk K-Pop Kena Hentam, Kilafairy Peluk Cium Blue Apa Cerita?”

Sejak semalam nama Kilafairy menjadi perhatian ramai apabila pelakon dan penyanyi itu ada memuat naik video pertemuannya dengan kumpulan popular, Blue yang mengadakan konsert di Kuala Lumpur pada Ahad lalu.

Video tersebut menunjukkan Kila memeluk dan mencium pipi setiap anggota kumpulan Blue itu menimbulkan rasa kurang senang dikalangan netizen. Seolah tahu video yang dikongsikan itu bakal mengundang kecaman, Kila bertindak menutup ruangan komen.

Bagaimanapun, video tersebut dilihat sudah dipadamkan dari akaun Instagram miliknya dan yang tinggal hanya gambarnya bersama kumpulan tersebut sahaja.

Dalam pada itu, seperti sudah dijangka perkara itu menjadi bualan hangat warga media sosial. Tidak kurang juga ada yang menyindir tindakan pelakon berkenaan.

Malah ada yang membandingkan dengan kes budak perempuan yang memeluk artis K-Pop di sebuah konsert suatu ketika dahulu. Tidak kurang juga ada yang mempersoalkan mengapa isu seperti ini ramai yang menutup mulut dan tidak menegur tindakan pelakon tersebut.

Setakat ini masih tiada penjelasan lanjut daripada Kilafairy sendiri berhubung isu tersebut. Mungkin Kilfairy terlalu teruja dan bertindak spontan apabila dapat bertemu dengan boyband kegilaan ramai remaja zaman 90-an itu.


“Jangan Beri Kami Zuriat Jika Kami…”

Sudah hampir dua tahun mendirikan rumah tangga, Hazama mengakui dia dan isteri, Genervie Kam sama seperti pasangan lain mengimpikan cahaya mata sebagai pelengkap dan penyeri kehidupan.

Hazama memberitahu dia dan isteri sentiasa berusaha untuk mendapatkan zuriat namun dia percaya dengan ketentuan Allah untuk waktu yang sesuai buat mereka dikurniakan rezeki anak.

“Kami sentiasa mencuba untuk mendapatkan zuriat dalam rumah tangga kami. Namun dalam masa yang sama saya percaya dengan ketentuan Allah.

“Saya cuma berdoa, jika kami layak bergelar ibu bapa maka kurniakanlah kami cahaya mata dari zuriat kami, tapi jangan beri jika kami tidak bersedia memikul tanggungjawab itu,” katanya kepada Astro Gempak.

Dalam pada itu, kata Hazama lagi, menimang cahaya mata memerlukan tanggungjawab besar dan bukan trend yang perlu diikut-ikut hanya kerana melihat orang lain juga mempunyai anak.

“Saya tak mahu nak anak kerana terikut-ikut kerana lihat orang lain ada anak atau trend sebab ia perlu disertakan dengan tanggungjawab yang besar bila saya bergelar bapa nanti,” katanya lagi.


“Itu Bukan Gambar Saya & Jangan Percaya, Nauzubillah…”

Disember tahun lalu, kecoh di media sosial apabila nama Nora Danish terpalit dengan isu panas berhubung dakwaan foto memperlihatkan imej refleksi seorang wanita sedang berbogel tersebar di Insta Stories dengan nama – @noradanish di Instagram.

Menafikan sekeras-kerasnya foto tersebut miliknya, Nora Danish meminta agar masyarakat atau netizen tidak terlalu cepat membuat andaian sedangkan mereka sendiri tidak pasti tentang kesahihan perkara tersebut.

“Zaman sekarang banyak benda-benda mengarut berbanding yang betul jadi apa yang saya belajar selama dalam industri ini adalah jangan cepat melatah.

“Sebab tak semuanya betul, kita sendiri pun tahu the picture it’s not even clear. Nauzubillah… Saya pun takut kalua benda-benda seperti ini berlaku.

“Untuk saya, that’s not my picture dan jangan percaya dengan benda yang anda Nampak. Anda semua pun tak pasti sama ada benda itu betul atau tidak,” katanya kepada Astro Gempak.

Dalam pada itu, Nora akui kecewa dengan sikap segelintir netizen yang terlalu mudah percaya dengan khabar angin yang tersebar tanpa usul periksa. Kata Nora lagi, sepanjang berada dalam industri hiburan tanah air banyak yang dipelajari dan tidak akan cepat melatah dengan isu tersebut.

“Bukan terjadi pada saya sahaja tetapi begitu juga kepada rakan-rakan artis yang lain atau yang bukan selebriti pun.

“Yang penting jangan cepat melatah dan jangan cepat sangat percaya benda yang anda lihat terutamanya di media sosial,” jelasnya.

Kalau boleh netizen pun janganlah percaya bulat-bulat dengan perkara yang tersebar lebih-lebih lagi di media sosial kerana mungkin ada pihak berniat jahat untuk menjatuhkan nama Nora. Zaman sekarang ini, macam-macam orang boleh buat.


Syamsul Yusof, Puteri Sarah Bakal Timang Anak Perempuan

Dijangka bakal melahirkan anak perempuan pada 19 Mac ini, pelakon Puteri Sarah yang juga isteri kepada pengarah terkenal Syamsul Yusof, mengucapkan syukur di atas rezeki tersebut dan berharap proses bersalin kelak akan dipermudahkan.

Dalam pada itu, Puteri Sarah memberitahu dia juga berharap dapar bersalin secara normal memandangkan ketika anak pertama dilahirkan secara pembedahan. Bagaimanapun, dia mengikut sahaja apa yang terbaik seperti yang disarankan oleh doktor.

“Alhamdulillah, ini rezeki buat kami sekeluarga. Gembira dan syukur apabila doktor mengesahkan saya hamil anak perempuan. Insya-Allah, jika segalanya dipermudahkan cukup sepasang anak kami.

“Kalau boleh berharap sangat dapat bersalin secara normal. Apatah lagi anak pertama dulu dilahirkan secara pembedahan. Namun, saya berserah dan ikut saja apa yang terbaik menurut pandangan doktor,” katanya kepada Harian Metro.

Berkongsikan pengalaman hamil anak kedua, Puteri Sarah memberitahu dia lebih banyak duduk dirumah kerana sering cepat letih tambahan pula perlu beri perhatian pada anak sulung.

“Pada peringkat awal kehamilan saya kerap juga ikut suami ke acara dan melakukan aktiviti lain terutama berkaitan perniagaan.

“Namun, selepas kandungan kian membesar saya jadi cepat letih. Kalau boleh nak baring saja dan tidak ke mana-mana. Anak sulung pula semakin lasak. Jadi, saya kena berikan perhatian. Walaupun ada pembantu rumah, urusan mengenai anak saya buat sendiri,” katanya.

Puteri Sarah dan pengarah Syamsul Yusof mendirikan rumah tangga pada tahun 2014 dan dikurniakan cahaya mata lelaki, Syaikul Islam Mohd Shamsul yang kini berusia dua tahun.


“Tak Letak Ciri Idaman, Cukup Terima Diri Ini Seadanya”

Meskipun adiknya, Nelydia Senrose bakal menamatkan zaman bujang tidak lama lagi, Uqasha Senrose tidak rasa tertekan apabila ramai yang bertanyakan bila pula gilirannya untuk mendirikan rumah tangga.

“Saya tidak tertekan apabila ada yang bertanya. Selepas majlis ‘bridal shower’ adik semalam, ramai bertanya bila pula giliran saya,” katanya kepada Harian Metro.

Katanya lagi, semuanya sudah tertulis jika adiknya terlebih dahulu bertemu jodoh berbanding dirinya. Ujar Uqasha lagi, dia tidak mahu terburu-buru mencari pasangan sehingga tersalah pilih hanya kerana mahu cepat kahwin.

Dalam pada itu, Uqasha memberitahu dia tidak kisah mengenai soal status atau pangkat kerana apa yang penting baginya ialah bakal suaminya itu boleh menerima dirinya seadanya.

“Saya tidak mahu tersalah pilih disebabkan hendak cepat kahwin. Apa yang pernah berlaku kepada diri saya dulu, saya tidak mahu ada yang menghukum.

“Saya berharap pengalaman itu beri peluang kepada saya bertemu lelaki yang boleh menerima dan membimbing diri ini ke jalan lebih baik. Saya tidak letak sebarang ciri-ciri idaman, cukup jika dia terima diri ini,” katanya.


Peminat Nampak Baby Bump, Elfira Loy Kini Hamil?

Baru-baru ini, berlangsungnya majlis resepsi kelima pasangan sensasi pelakon Elfira Loy dan suaminya Faris Khairol Anuar yang diadakan di Melaka bertemakan ala kampung. Difahamkan, majlis tersebut diadakan diatas permintaan daripada nenek Faris.

Majlis tersebut didadakan secara tertutup dan hanya dihadiri oleh keluarga terdekat sahaja. Pasangan pengantin kelihatan cukup cantik memakai busana biru laut dan diraikan dalam suasana meriah dengan paluan kompang, pulut kuning dan joget lambak.

Namun apa yang menjadi perhatian ialah rata-rata peminat Elfira memberikan komen mengenai perubahan Elfira yang dikatakan semakin berisi. Malah ada dikalangan peminat membuat spekulasi mungkin pelakon itu kini berbadan dua.

Peminat juga mengatakan seperti kelihatan ‘baby bump’ dan selempang yang dipakainya seolah menutupi bahagian perutnya.

Di ruangan komen, penuh ucapan tahniah membanjiri akaun media sosial pelakon itu yang menganggap Elfira kini sedang hamil. Jika benar berita, pasti gembira peminat Elfira semua dan ramai tidak sabar menantikan Elfira Junior.


“Suami Orang Kelantan? No, Thank You!” – Adik Neelofa

Di antara adik-beradik Neelofa, Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial biarpun bukan seorang selebriti.

Baru-baru ini menerusi rancangan MeleTOP, Ameera menunjukkan bakatnya memasak nasi goreng dan perlu membeli bahan di pasar seorang diri.

Namun apa yang menjadi perhatian dalam rakaman tersebut adalah jawapan oleh Ameera apabila ditanya soalan berkaitan negeri asal bakal suaminya. Meskipun berasal dari Kelantan, Ameera menolak jika bakal suaminya berasal dari negeri yang sama.

“You rasa bakal suami you orang Kelantan juga ke? No, thank you”

Sedutan video jawapan mengenai bakal suaminya itu tular di laman Twitter dan mendapat pelbagai reaksi daripada netizen dimana rupanya ramai juga wanita diluar sana yang tidak mahukan suami dari Kelantan.

Malah, ada juga netizen lelaki dari Kelantan mengatakan mereka juga tidak mahu berkahwin dengan wanita Kelantan kerana tidak gemarkan wanita bercakap dialek bahasa Kelantan.

Tidak kurang juga ada netizen turut berkongsikan cerita dimana rakannya sangat tidak sukakan orang Kelantan, tetapi akhirnya berkahwin dengan orang Kelantan. Apa pun, setiap daripada kita mempunyai citarasa masing-masing dalam memilih soal jodoh atau pasangan.


“Sibuk Jaga Aurat Orang, Hari-Hari Nak Buli Artis Ke?”

Baru-baru ini, Fasha Sandha ada memuat naik fotonya bertudung di akaun Instagram miliknya. Bagaimanapun, salah satu komen agak melampau yang ditinggalkan oleh seorang netizen pada gambar tersebut mendapat perhatian pelakon itu.

Komen netizen tersebut seolah mengatakan bahawa pelakon itu seperti mahu ‘minta’ dikecam apabila berpakaian seksi, tetapi apabila bertutup litup seperti ‘minta’ dipuji pula.

Tidak hanya berdiam diri, Fasha membalas komen tersebut dengan tenang. Malah Fasha juga turut dilihat memuat naik komen tersebut berserta kapsyen panjang.

Menerusi entri tersebut, Fasha meluahkan rasa terkilan dengan sikap netizen tersebut yang bertudung tetapi tidak menjaga kata-kata. Katanya lagi, jika tidak sukakan dirinya, tidak perlu ikuti perkembangannya di media sosial.

Kata Fasha lagi, netizen tersebut terlalu sibuk menjaga aurat orang lain sehingga terlupa bahawa menabur fitnah itu dosa besar.

“Saya post gambar berhijab untuk berterima kasih kepada peniaga online yang hadiahkan saya bukan minta dipuji.”

“Apapun terima kasih. Asyik sibuk jaga bab aurat orang, bab dosa besar atas menfitnah orang tak fikir pula. Hari-hari nak buli artis ke?,” tulisnya.

Dalam pada itu, di akhir kenyataan tersebut, Fasha turut menyertakan tanda pagar hentikan siber buli. Di ruangan komen, rata-rata pengikutnya meminta Fasha agar bersabar apabila berhadapan dengan netizen seperti ini dan tidak perlu peduli dengan kata-kata mereka.


Nelydia Senrose Sahkan Bakal Berkahwin Tak Lama Lagi

Tidak berselindung mengenai hubungan cintanya dengan seorang jutawan muda bernama Hafiz, Nelydia Senrose mengesahkan bahawa dia bakal berkahwin tidak lama lagi.

Semalam, tersebar di media sosial perkongsian oleh kenalan rapat pelakon itu yang menghadiri majlis meraikan bakal pengantin yang diadakan di sebuah hotel. Menerusi video dan gambar yang dikongsikan, Nelydia turut memakai selempang dengan tulisan ‘Bride to be’.

Tidak mahu mengulas lebih lanjut, Nelydia berharap agar majlis yang dirancang nanti akan berjalan dengan baik dan dipermudahkan.

‘Ya, saya bakal menamatkan zaman bujang, tidak lama lagi. Insya-Allah, semoga yang dirancang (majlis pernikahan dan resepsi perkahwinan) akan dipermudahkan,” katanya kepada BH Online.

Sebelum ini, Nelydia memberitahu dia sudah bersedia untuk mendirikan rumah tangga dan bergelar isteri. Malah tahun lalu, Nelydia juga mengakui dia sedang sibuk membuat persiapan perkahwinannya namun tarikhnya dirahsiakan.

Apa pun kita nantikan sahaja Nelydia umumkan tarikh majlisnya kelak. Tak sabar rasanya mahu melihat Nelydia naik pelamin. Apa yang pasti perkahwinan pelakon ini antara yang dinanti ramai peminat.


“Jangan Menyesal Tengok Bella Dengan Orang Lebih Baik Dari Kau”

Sejak minggu lalu, kecoh di media sosial berita mengenai isu panas Aliff Aziz keluar ke kelab malam bersama pelakon baru Oktovia Manrose. Bagaimanapun, Oktovia sudah pun tampil membuat permohonan maaf dan semalam Aliff Aziz memohon maaf serta mengakui kesilapannya.

Kisah pergolakan rumah tangga pasangan ini menjadi perhatian ramai dan turut memberikan kesan kepada seorang netizen ini yang berkongsikan kisahnya serta memberikan nasihat buat Aliff.

Menurut lelaki ini, dia kehilangan isterinya 2 tahun lalu dan meninggalkan seorang zuriat mereka. Menerusi perkongsiannya itu, lelaki itu memberitahu dia berasa kesal tidak banyak menghabiskan masa dengan isterinya kerana terlalu sibuk dengan kerja.

Katanya lagi, jika dapat diputarkan masa kembali, dia tidak akan pulang lewat ke rumah dan setiap kali waktu cuti dia akan luangkan masa bersama anak serta isteri.

Lelaki itu turut mengingatkan bahawa setiap saat itu sangat berharga kerana kita tidak tahu bila orang yang kita sayang itu akan pergi dari hidup kita. Katanya lagi, mungkin Aliff tidak memahami lagi erti kehilangan, tetapi apabila suatu hari nanti dia hilang semuanya, hidupnya pasti akan sepi.

Lelaki itu turut berpesan kepada Aliff agar tidak lagi menyakiti hati isterinya yang sebelum ini penah terluka dengan kecurangannya terdahulu. Kata lelaki itu lagi, jika sudah tiada lagi rasa cinta lepaskan Bella dengan baik kerana masih ramai yang lebih baik diluar sana untuknya.


“Sedih Tengok Sajat Pergi Majlis Tahlil Pakai Macam Ini”

Pada Jumaat lalu, Datuk Seri Aliff Syukri mengadakan majlis tahlil dan bacaan Yasin buat arwah bapanya di kediamannya yang turut dihadiri oleh teman-teman rapat dan rakan selebriti.

Tidak ketinggalan, Sajat yang juga merupakan sahabat dan rakan bisnes Aliff Syukri turut hadir pada majlis tersebut.

Menerusi Instagram, Sajat memuat naik gambarnya bersama Aliff beserta kapsyen mendoakan agar rakannya itu terus tabah menghadapi dugaan serta mendoakan semoga roh arwah bapa Aliff ditempat dikalangan orang beriman.

Bagaimanapun, perkongsian Sajat itu mengundang kecaman netizen yang mempersoalkan cara pemakaiannya. Netizen juga mendakwa Sajat seolah mempermainkan agama.

Biarpun ramai yang mengecam, masih ada segelintir netizen memberikan nasihat secara baik dengan mengharapkan usahawan kosmetik itu dibukakan hatinya untuk berubah. Apa pun, kita doakan yang baik-baik sahaja untuk Sajat.


Majlis Kelima Elfira Loy Di Melaka, Penuhi Hajat Nenek Faris

Selepas sebulan melangsungkan majlis bertandang Elfira Loy dan suami, Faris Khairol Anuar, nampaknya semalam pasangan itu mengadakan majlis kelima mereka yang diadakan di Melaka.

Difahamkan majlis tersebut didadakan secara tertutup dan hanya dihadiri oleh keluarga terdekat sahaja. Majlis bertemakan kampung itu juga merupakan permintaan daripada nenek Faris.

Pasangan pengantin baru itu cukup cantik dan kacak mengenakan busana tradisional rona biru laut.

Memetik laporan mStar Online, Elfira memberitahu resepsi tersebut merupakan yang terakhir dan majlis berlangsung dengan meriah sekali diiringi paluan kompang, pulut kuning dan joget lambak.

Dengan ini kami kongsikan beberapa gambar disekitar majlis persandingan pasangan ini.


“Isteri Dah Lalui Macam-Macam, Saya Rasa Sangat Bersalah”

Sejak timbul kekecohan mengenai isu rumah tangganya, Aliff Aziz dilihat tidak memberikan sebarang komen, malah sebelum ini meminta agar diberi ruang untuk berbincang dengan keluarga sebelum mengeluarkan sebarang kenyataan berhubung isu tersebut.

Bagaimanapun, malam tadi menerusi sesi video live di Instagram, Aliff tampil membuat permohonan maaf berhubung isu tersebut dan mengakui semua yang terjadi adalah salahnya serta dirinya menjadi punca pada semuanya.

“Setiap kesalahan yang terjadi ada punca. Dalam kes saya, saya mengakui menjadi punca kepada semuanya. Perkara sebenar pun sudah terbukti.

“Jadi, saya ingin memohon maaf kepada semua. Bagi saya perlu untuk akui jika ia memang salah,” katanya seperti dipetik daripada Harian Metro.

Dalam pada itu, Aliff memberitahu dia kesal di atas tindakannya itu dan rasa bersalah terhadap Bella kerana sering memberikan masalah kepada isterinya itu. Katanya lagi, dia sedang cuba membetulkan semula keadaan dan masalah rumah tangganya.

“Isteri saya sudah lalui macam-macam. Saya memberikan masalah kepadanya. Saya berasa sangat bersalah terhadapnya.

“Saya kesal atas apa yang terjadi dan saya tidak mahu nafikan kesalahan saya. Setiap manusia pasti buat salah. Dalam kes saya, diakui ia memang berpunca daripada saya. Nak caci, maki dan hamun saya silakan. Cuma, jangan komen apa yang anda tidak tahu.

“Soal hubungan dan rumah tangga saya dengan isteri, biar saya yang selesaikan. Banyak perkara yang perlu dibuat dan diperbetulkan. Kesilapan saya pada Allah, biar saya uruskan. Kesalahan saya pada ibu bapa, itu tanggungjawab saya,” katanya.


“Saya Tidak Akan Sesuka Hati Ikut Emosi Post Tanpa Bukti”

Nampaknya kontroversi melibatkan rumah tangga Aliff Aziz dan Bella Astillah masih tidak berkesudahan lagi. Malah, ada pihak mendakwa bukti video yang diperkatakan oleh Bella hanya fitnah. Namun Bella menegaskan, video tersebut bukan fitnah dan hanya didedahkan kepada keluarga dan mereka yang terlibat sahaja.

“Ramai yang meminta saya untuk post video, ada juga segelintir mengatakan saya fitnah. Saya tidak akan sesuka hati ikut emosi untuk post tanpa bukti tapi setelah saya fikir adalah lebih baik saya tunjuk kepada keluarga dan yang terlibat sahaja.

BACA: Bella Astillah Dedah Aliff Aziz 9 Hari Tak Balik Rumah

Susulan pendedahan Bella mengenai kecurangan suaminya, ada netizen mempersoalkan tindakannya yang berkongsikan masalah rumah tangga kepada umum. Namun Bella memberitahu setiap orang ada cara mereka sendiri meluahkan perasaan dan berharap perkongsiannya itu menjadi iktibar kepada wanita lain.

“Seandainya ada segelintir dan mana-mana pihak yang mengatakan tentang pendapat mereka soal perkongsian saya berkenaan rumah tangga kelmarin adalah salah, mungkin pandangan setiap manusia lain-lain termasuklah saya.

“Semoga ramai menjadikan ini sebagai iktibar kerana ada wanita yang takut untuk bersuara. Segala yang baik kita perbaiki jadikan teladan malah yang tidak baik sebagai sempadan. Apa yang saya inginkan buat masa ini adalah ketenangan.

“Maaf yang tersinggung dengan cara saya berkongsi masalah ini, tetapi setiap manusia ada pelbagai cara untuk meluahkan, mengendalikan, kerana apa jua masalah, kita tak boleh ingin orang jadi seperti diri kita mahupun jadi diri orang lain.

Dalam pada itu, Bella memberitahu biarpun hatinya terluka namun dia sudah memaafkan semua pihak yang terlibat kerana apa yang diinginkannya hanyalah kejujuran.

“Saya maafkan yang terlibat sebab saya hanya ingin kejujuran. Saya lega bila mendapat tahu kebenaran dan berani bersemuka untuk mengaku kesalahan dan meminta maaf. Memang akan terasa pedih dan terluka.

“Kita semua manusia penuh dengan kesilapan, sebagai manusia hanya maaf yang perlu diungkap tak susah. Daripada menegakkan benang yang basah apabila kesalahan secara terang-terangan tetapi tidak mengaku, yang membuatkan saya kecewa dan marah sebab saya sahaja yang tahu kebenaran,” tulisnya menerusi Instagram.


Zizie Ezette Selamat Lahirkan Anak Perempuan

Tahniah diucapkan kepada Zizie Eizette dan suami, Datuk Bung Moktar Radin diatas kelahiran cahaya mata kedua mereka. Zizie berkongsikan berita gembira itu kepada para peminat di akaun Instagramnya sebentar tadi.

Menerusi perkongsian tersebut, Zizie memberitahu bayi perempuannya itu dilahirkan pada 12.06 petang tadi dengan berat 3.32 kilogram dan berada dalam keadaan sihat.

“Terima kasih Allah, ia sangat mudah daripada pengalaman sebelum ini. Alhamdilillah, terima kasih atas doa anda semua,” tulisnya.

Zizie dan Datuk Bung Moktar Radin mendirikan rumah tangga pada 2009. Pasangan itu dikurniakan seorang cahaya mata kembar lelaki yang lahir pada 29 Disember 2017. Pasangan ini juga turut mempunyai dua lagi anak angkat iaitu Nayla Nurjenna, 3 dan Aaric Zayn Izette berusia setahun.


Bella Astillah Dedah Aliff Aziz 9 Hari Tak Balik Rumah

Selepas dakwaan yang Aliff Aziz keluar berhibur di kelab hiburan bersama pelakon Oktovia Manrose, Bella Astillah mendedahkan perkara sebenar dimana dia tidak tahu dimana suaminya berada kerana sudah sembilan hari Aliff tidak pulang ke rumah.

BACA:“Galilah Aib Yang Ada Pada Dirimu Sendiri” – Ibu Aliff Aziz

“Aliff sudah sembilan hari tidak pulang ke rumah. Kali terakhir dia di rumah pada 17 Februari lalu ketika saya membuat sambutan hari jadi yang ke-28 untuknya.

“Dia masih belum pulang ke rumah. Mungkin dia malu atas perbuatannya itu. Apatah lagi, bukti video yang ada turut diketahui keluarga saya,” katanya kepada Harian Metro.

Menurutnya lagi, dalam pertemuan semalam mereka tidak berjumpa di rumah. Kata Bella lagi, pergaduhan yang tercetus membuatkan Aliff mengambil keputusan untuk keluar dari rumah. Ujarnya lagi, kejutan sambutan hari jadi Aliff yang dirancang bertukar menjadi biasa disebabkan pertelingkahan antara mereka.

“Pada hari itu kami bergaduh disebabkan mesej WhatsApp daripada Via (Oktovia) yang dipadam dalam telefon Aliff. Kalau betul tidak ada apa-apa, kenapa kena buang?.

“Saya cakap, dalam rumah tangga tidak boleh hidup begini iaitu diselubungi penipuan. Saya tidak mahu hidup dalam keadaan tidak sihat.

“Namun, sambutan hari jadi terpaksa diteruskan sebab segala persiapan sudah dibuat termasuklah jemputan dalam kalangan keluarga saya. Keesokan harinya dia terus keluar rumah hinggalah sekarang,” katanya.

Dalam pada itu, Bella memberitahu dia menyedari perubahan sikap suaminya selepas selesai pengambaran telefilem yang turut dibintangi oleh Oktavia Manrose. Ujar Bella lagi, dia turut menemani Aliff di lokasi pengambaran dan mereka tiada sebarang masalah sejak hari pertama hingga kelima di lokasi.

“Malah, saya juga bertegur sapa dengan Via. Saya jenis yang positif dan tidak mahu fikir bukan-bukan. Biarpun mak menasihati supaya jangan terlalu baik dengan orang.

“Dalam perjalanan pulang, Aliff sudah menunjukkan perubahan. Dia tukar kata laluan telefon. Apabila ditanya, dia tidak mahu berkongsi. Walaupun sebenarnya ketika di sana saya sudah tahu apa yang terjadi antara mereka,” katanya.


“Galilah Aib Yang Ada Pada Dirimu Sendiri” – Ibu Aliff Aziz

Nampaknya kontroversi melibatkan rumah tangga Aliff Aziz dan Bella Astillah masih tidak berkesudahan lagi. Semalam, Aliff Aziz meminta agar diberi ruang dan kini dalam perbincangan dengan keluarga sebelum mengeluarkan sebarang kenyataan berhubung isu tersebut.

Terbaru, ibu kepada Aliff Aziz, Siti Hafizah Sheikh hari ini memuat naik status seolah menggambarkan tentang apa yang berlaku kepada rumah tangga anaknya.

Dalam pada itu, Siti Hafiza meminta anak dan menantunya untuk bermunasabah diri dan tidak terpedaya dengan bisikan syaitan.

“Fikir fikirkanlah dan bermunasabah diri kerana niat tidak akan dapat menghalalkan cara. Terlajak perahu boleh ditarik balik tapi terlajak kata sangat buruk padahnya. Bisikan syaitan sangat halus di hati dan manusia. Hanya iman yang dapat menyelamatkan kita,” tulisnya.

Terdahulu, Bella Astillah meluahkan rasa kesal dengan tindakan suaminya yang sekali lagi dilihat curang. Bella menafikan sengaja membuat cerita serta mendakwa mempunyai tiga buah video menunjukkan suaminya keluar ke sebuah pusat hiburan bersama Oktovia Manrose.

Dalam pada itu, Oktovia Manrose  semalam tampil membuat permohonan maaf kepada Bella serta mengakui apa tindakannya itu adalah salah dan dia tidak sepatutnya keluar dengan suami orang.


Nabil Ahmad Jawab Isu Video Isteri Berkemban Tersebar

Baru-baru ini timbul kekecohan di media sosial dimana ketika Nabil Ahmad membuat video secara langsung di akaun di Instagramnya, secara tidak sengaja kelihatan kelibat isterinya, Zira Ayub seperti sedang berkemban.

Tampil memberikan penjelasan mengenai isu tersebut, Nabil memberitahu ianya berlaku secara tidak sengaja dan mereka hanya menyedari perkara itu selepas rakaman itu selesai.

“Ketika membuat rakaman, tanpa disangka isteri yang sedang berkemban melintas di belakang. Perkara itu hanya disedari selepas rakaman tamat.

“Isteri juga menerima pelbagai mesej pengikut di laman sosial yang menyuruh saya memadamkan video itu. Apa yang berlaku mengajar saya supaya lebih berhati-hati ketika membuat rakaman video secara langsung,” katanya kepada BH Online.

Dalam pada itu, Nabil meluahkan rasa kesal dan terkilan apabila ada pihak yang mengambil kesempatan dengan menyebarkan rakaman yang mengaibkan isterinya itu.

“Dia memberikan jawapan, ia sekadar hiburan. Namun, saya difahamkan video itu sudah dipadam atas desakan pelbagai pihak. Dalam hal ini, ia terletak pada budi bicara individu itu.

“Dia juga mempunyai ahli keluarga perempuan, bayangkan jika perkara itu berlaku kepada mereka. Apa perasaannya?”,” katanya.

Nabil pun sudah memberikan penjelasan mengenai isu ini dan diharap pihak di luar sana tidak lagi menyebarkan video tersebut.


Aliff Syukri Tak Sempat Hadiahkan Banglo Pada Arwah Bapa

Takziah buat Datuk Aliff Syukri di atas pemergian bapanya yang meninggal dunia pada Selasa lalu. Dalam pada itu, Aliff meluahkan rasa terkilan kerana hasratnya untuk menghadiahkan sebuah banglo untuk arwah bapanya itu tidak kesampaian.

Menurut Aliff, beliau merancang untuk membeli rumah lebih selesa buat bapanya dan pernah mempelawa arwah bapanya untuk tinggal di bandar namun sering ditolak memandangkan bapanya itu lebih selesa tinggal di kampung bagi membesarkan tiga adik tiri Aliff yang masih bersekolah.

“Sebelum arwah abah meninggal dunia, saya ada beritahu nak belikannya sebuah banglo, tapi semua yang dirancang tak kesampaian. Saya memaklumkan kepadanya untuk berpindah supaya mudah saya menjaganya.

“Namun, abah cakap berilah dia ruang selama tiga tahun membesarkan anak-anak lain yang masih bersekolah. Tidak sangka dia pergi selamanya,” katanya kepada Kosmo!

Aliff memberitahu beliau akan memegang amanah arwah bapanya untuk menjaga tiga adik tirinya. Katanya lagi, beliau meluahkan rasa syukur segala urusan dipermudahkan dan hasrat bapanya untuk dikebumikan di kampung ditunaikan.

“Saya berazam, macam mana pun demi abah dan agama, saya akan bantu persekolahan adik tiri.

“Selain itu, hasrat abah untuk dikebumikan di kampung tertunai dan bersyukur perjalanan terakhir abah dimudahkan Allah,” katanya.


“Masih Berfikir Mahu Upload Bukti Video Atau Tidak”

Nampaknya susulan kontroversi bersama Aliff Aziz, pelakon baru Oktavia Manrose tampil membuat permohonan maaf kepada Bella Astillah di Insta Story semalam dan mengakui kesilapannya.

Bagaimanapun, Bella Astillah menyifatkan pelakon itu begitu mudah memohon maaf di media sosial selepas apa yang dilakukan olehnya dengan suami. Ujar Bella lagi, Oktavia sepatutnya lebih memahami perasannya kerana pernah berkahwin dan memiliki anak.

“Permohonan maaf itu ditulis di IG Story. Apa boleh dikatakan, saya tahu kesalahan mereka. Dan apa yang saya muat naik di IG semalam cukup kuat untuk mendedahkan perlakuan mereka di belakang saya. Macam Via (Oktovia), dia patut faham perasaan saya sebab pernah berkahwin dan ada anak.

“Saya ramai juga kawan perempuan yang bermasalah dengan suami, tapi tidak sampai tahap mahu berjumpa lelaki lain. Apa mereka buat adalah jumpa kawan perempuan dan kongsi,” katanya kepada Harian Metro.

Mengulas lebih lanjut, Bella memberitahu dia sudah berjumpa dengan Aliff untuk mendapatkan penjelasan dan menunjukkan bukti video. Ujarnya, Aliff hanya terdiam dan mengaku bersalah serta meminta maaf di atas perbuatannya itu.

“Saya mahu berjumpa mereka berdua. Tetapi, Via menolak. Jadi, saya hanya jumpa Aliff. Pada mulanya, dia masih ingin menegakkan benang basah dan menafikan semua dakwaan saya.

“Namun, selepas saya menunjukkan bukti video itu, dia terdiam. Dia tidak tahu mahu cakap apa lagi selain minta maaf. Dia mengaku bersalah dan sedar perbuatannya itu salah,” katanya.

Bella memberitahu dalam pertemuan tersebut dia dan Aliff tidak membincangkan mengenai masa depan perkahwinan mereka. Kata Bella lagi, sejujurnya dia sudah tawar hati dan tidak pasti sama ada masih ingin memberi peluang kepada Aliff.

Dalam pada itu, Bella juga menegaskan bahawa dia tidak akan membuang status dan mesej perbualan yang didakwa mendedahkan kecurangan suaminya. Katanya lagi, dia masih berfikir sama ada mahu berkongsikan video bukti tersebut kepada umum atau tidak.

“Saya takkan buang status itu. Saya berfikir banyak kali sebelum memuat naik. Saya tidak berasakan ia tindakan salah atau terburu-buru.

“Malah, saya masih berfikir dan sedang berbincang dengan keluarga sama ada mahu memuat naik bukti video di IG atau tidak,” katanya.


“Salah Tetap Salah, Tak Wujud Istilah Pertahankan Kakak”

Umum mengetahui bahawa Bella Astillah merupakan rakan baik adik kepada Oktavia Manrose iatu Aprena Manrose. Menerusi Insta Story, Aprena mengakui serba salah terhadap kontroversi melibatkan kakaknya bersama Aliff Aziz.

Ujar Aprena, dia tidak sepatutnya masuk campur dalam urusan tersebut dan tidak sama sekali mempertahankan tindakan kakaknya itu. Katanya lagi, dia sebagai wanita memahami apa yang dialami oleh rakan baiknya itu.

“Bagaimanapun saya sejujurnya tidak berhak mencampuri urusan ini. Tambahan pula, kedua-duanya sangat rapat dengan saya.

“Cuma yang salah tetap salah. Tak wujud istilah saya mempertahankan kakak. Malah dia sendiri sudah memohon maaf atas kelanjuran. Saya sendiri sebagai wanita dan isteri memehami getaran hati Bella saat ditimpa musibah ini.

Aprena berharap Bella dan Octavia untuk bertemu empat mata dan dapat menyelesaikan isu tersebut secara baik tanpa perlu berbalas di media sosial. Dalam pada itu, Aprena juga meminta agar Aliff bertanggungjawab di atas apa yang berlaku.

“Cuma pada akhirnya saya harap mereka berdua dapat memilih jalan damai dan bersemuka depan mata tanpa perlu berbalas pendirian di laman sosial. Saya harap akan ada penamat yang baik antara mereka. Saya sayangkan mereka sangat.

“Untuk Aliff sendiri yang saya turut akrab ambillah tanggungjawab ini untuk berdepan secara budiman meleraikan segala-gala kekusutan,” tulisnya.


“Tiada Niat Jahat, Hanya Jujur Saya Seorang Yang Nakal”

Hari ini tular di media sosial cerita dimana seorang wanita mendedahkan screenshot perbualan mesej nakal di Instagram yang didakwa daripada pelakon Syazwan Zulkifly.

Bagaimanapun, Syazwan tidak malu untuk berterus terang serta mengakui bahawa dia ada bertanyakan soalan nakal tersebut, namun katanya dia tidak mempunyai niat jahat. Ujarnya lagi, dia hanya ingin menguji wanita berkenaan dan ingin memberitahu bahawa dia seorang yang nakal.

“Ia cuma soalan biasa dan tidak berniat jahat pun, saya hanya jujur beritahu dia yang saya seorang yang nakal.

“Saya tidak mahu berpura-pura baik sebab itu saya sengaja menguji cara dia berfikir. Lagi pula perbualan itu baharu dan dia minta saya bertanya soalan jadi saya tanya sahajalah,” katanya kepada mStar Online.

Dalam pada itu, Syazwan memberitahu kontroversi itu hanya perkara remeh dan dia tidak melenting dengan apa yang berlaku atau meminta wanita itu untuk membersihkan namanya.

“Ia sudah selesai dan abangnya sudah menghubungi saya bagi meminta penjelasan. Saya beritahu niat saya itu hanya menguji sahaja.

“Saya malas nak layan perkara remh ini dan sebelum ini pun saya memang sudah dikenali dengan imej nakal,” katanya.


“Cakap Nak Meminang Tapi Tiada…”

Hubungan rapat antara pelakon dan penyanyi cantik, Erra Fazira dan bekas pelajar AF 8, Shahir bukanlah lagi satu cerita baru. Bagaikan tidak berkesudahan kisah di antara mereka.

Biarpun sebelum ini, Shahir sudah beberapa kali meluahkan hasratnya untuk menghantar rombongan meminang, namun Erra memberitahu dia tidak pasti tentang status hubungan mereka. Ujarnya lagi, dia juga sudah lama tidak berjumpa dan hanya berkomunikasi melalui telefon sahaja.

BACA: “Terima Kasih Jadi Teman Saya Yang Baik” – Erra Fazira

“Kami tidak bergaduh pun, cuma memang sudah agak lama kami tidak berjumpa dan sekadar bertanya khabar menerusi telefon. Sukar untuk saya katakan mengenai kedudukan saya sekarang. ‘Menang’ atau ‘gagal’ susah hendak saya cakap.

“Pada saya apabila dia bersuara mengenai soal perkahwinan ia sedikit sebanyak memberi impak bukan sahaja kepada diri saya tetapi orang sekeliling seperti keluarga dan teman. Jadi rasanya lebih baik jangan bersuara perkara yang kita sendiri tidak tahu apa pengakhirannya,” kepada mStar Online.

Menurut Erra, dia tidak mahu lagi memikirkan tentang hal tersebut dan menyerahkan soal jodoh mengikut apa yang telah diaturkan oleh Tuhan untuknya.

“Pada saya senang, buat apa hendak membeli bahan apabila tapak yang dibina pun belum kukuh. Hakikatnya yang nyata biarlah saya ikut sahaja apa telah diaturkan oleh Allah buat saya,” katanya.


“Bini Dah Lawa, Kalau Nak Curang Carilah Yang Lagi Lawa”

Susulan pendedahan Bella Astillah mengenai kecurangan suaminya semalam, ruangan komen Instagram Aliff Aziz dihujani dengan kecaman netizen yang ingin melepaskan geram di atas tindakannya itu.

Malah ada yang meluahkan rasa marah terhadap Aliff kerana tidak tahu menghargai isteri meskipun diberikan peluang kali kedua selepas isu bersama Afifah Nasir.

Rata-rata netizen juga tidak faham mengapa Aliff berbuat sedemikian kerana dia mempunyai isteri yang cantik dan anak yang comel. Tidak kurang juga ada yang mengatakan, jika ingin berlaku curang sekalipun, carilah wanita yang lebih cantik daripada isterinya.

Biarpun dikecam teruk oleh netizen, Aliff terus mendiamkan diri dan dilihat tidak menutup ruangan komen Instagramnya.

Terdahulu, Bella Astillah meluahkan rasa kesal dengan tindakan suaminya yang sekali lagi dilihat curang serta mendakwa mempunyai tiga buah video menunjukkan suaminya keluar ke sebuah pusat hiburan bersama pelakon baru Oktovia Manrose.


“Blackpink Pakai Seksi, Kenapa Nama Saya Diheret?”

Penyanyi Zizi Kirana sememangnya sangat sinonim dengan imejnya yang agak seksi. Bagaimanapun, Zizi meluahkan rasa bengang namanya menjadi sasaran dan dikaitkan dengan isu imej seksi kumpulan popular K-pop, Blackpink yang mengadakan konsert di Kuala Lumpur minggu lalu.

Ujar Zizi lagi, dia juga tidak faham apabila segelintir peminat yang obses tidak boleh menerima apabila idola mereka dikecam kerana terlalu seksi sehingga namanya turut diheret sama dengan isu tersebut.

“Kenapa pula nama saya tiba-tiba kena diheret dalam perdebatan mengenai isu BLACKPINK pakai seksi?. Saya langsung tiada kaitan dan sebenarnya tak ambil tahu pun. Bagaimanapun, saya pelik apabila netizen sudah mula ‘tag’ atau memetik nama saya. Bukan satu dua, ramai pula tu.

“Saya faham jika mereka terlalu obses terhadap idola. Tapi janganlah sampai heret nama saya yang tiada kaitan dalam hal ini,” katanya kepada Harian Metro.

Terdahulu, isu imej seksi Blackpink menjadi bualan ramai apabila Abby Abadi mengeluarkan kenyataan mengatakan skirt yang dipakai kumpulan tersebut terlalu pendek.

Namun, kenyataan Abby itu dibidas oleh peminat kumpulan tersebut dan mengaitkan dengan penampilan seksi artis Malaysia antaranya Zizi yang dikatakan lebih seksi.


Wanita Dedah Mesej Nakal Syazwan Zulkifly, Tanya Saiz Bra?

Lakonan cemerlang Syazwan Zulkifly sebagai Pali menerusi drama Pujaan Hati Kanda ternyata mendapat pujian ramai. Namun, baru-baru ini ada cerita tak sedap didengar apabila seorang wanita mendedahkan screenshot perbualan mesej nakal di Instagram yang didakwa daripada pelakon lelaki berkenaan.

Menerusi perbualan yang dikongsikan itu, lelaki didakwa pelakon tersebut bertanyakan soalan yang agak kurang sopan kepada wanita berkenaan.

Pendedahan tersebut ternyata mengejutkan peminatnya yang meluahkan rasa kecewa dan tidak menyangka mesej itu datang dari pelakon berbakat itu.

Dalam pada itu, perkongsian wanita tersebut mendapat perhatian wanita lain yang turut mendedahkan bahawa mereka juga pernah menerima mesej peribadi daripada pelakon berkenaan.

Bagaimanapun ada segelintir berpendapat mungkin akaun Instagram Syazwan telah digodam oleh pihak tidak bertanggungjawab. Malah susulan isu tersebut, ada netizen membuka kembali kisah lama pelakon itu dimana dia mengasari bekas teman wanita sehingga mengalami kecederaan.


“Tak Patut Keluar Dengan Suami Orang, Terang-Terang Saya Salah”

Tidak mahu menegakkan lagi benang yang basah berhubung kontroversi bersama Aliff Aziz, Oktovia Manrose tampil membuat permohonan maaf kepada Bella Astillah di Insta Story di atas apa yang berlaku.

Menerusi kenyataan tersebut, Oktovia mengakui apa yang berlaku adalah salah dan dia tidak sepatutnya keluar dengan suami orang. Oktovia turut meluahkan rasa kesal di atas kenyataannya sebelum ini dan tidak sepatunya masuk campur urusan mereka suami isteri.

“To Bella Astillah I tak nak menegakkan benang yang basah. I nak minta maaf dengan apa yang dah berlaku. Dan apa yang dah berlaku memang sangat-sangat salah.

“I admit it, I tak patut keluar dengan suami orang. I tak patut keluarkan statement apa-apa pun sebab dah terang-terang I yang salah,” tulis Oktovia.

Ujar Oktovia lagi, dia tidak sepatutnya bercerita mengenai hal rumah tangga Aliff dan Bella kepada umum. Dalam masa sama, Oktovia turut berharap agar pasangan tersebut dapat menyelesaikan segala permasalahan dengan baik.


“Saya Sedang Bincang Dengan Keluarga Tentang Hal Ini”

Semalam kecoh di media sosial mengenai dakwaan dimana Aliff Aziz keluar berhibur di kelab hiburan bersama pelakon Oktovia Manrose. Susulan isu tersebut, ruangan komen kedua pelakon tersebut dihujani dengan komen kecaman netizen.

Bagaimanapun, Aliff Aziz meminta agar diberi ruang dan kini dalam perbincangan dengan keluarga sebelum mengeluarkan sebarang kenyataan berhubung isu tersebut.

“Buat masa sekarang, saya tak boleh komen apa-apa. Saya sedang berbincang dengan keluarga mengenai hal ini,” katanya kepada Harian Metro.

Terdahulu, Bella Astillah meluahkan rasa kesal dengan tindakan suaminya yang sekali lagi dilihat curang. Bella menafikan sengaja membuat cerita serta mendakwa mempunyai tiga buah video menunjukkan suaminya keluar ke sebuah pusat hiburan bersama pelakon wanita tersebut.

Dalam satu kenyataan, Oktovia Manrose menafikan dia keluar berdua sahaja dengan Aliff Aziz ke kelab hiburan tersebut serta menjelaskan mereka turut ditemani rakan lain untuk mengelakkan fitnah.

Difahamkan, Aliff dan Oktivia berlakon bersama-sama dalam sebuah drama yang kini sudah selesai penggambarannya.


Percutian Bersama Keluarga Di Sunway Clio Hotel Pastinya Berbaloi Dan Menyeronokkan

Kadangkala timbul perasaan untuk lepaskan segala penat lelah setelah seharian berkerja. Ada orang cara untuk lepaskan penatnya dengan pergi shopping, keluar dengan rakan-rakan dan ada yang suka kurungkan diri di dalam rumah sahaja.

Tapi tahukah anda, dengan mencipta satu percutian bersama keluarga itu adalah satu terapi terbaik di samping memperolehi semangat baharu selepas percutian.

Bercakap soal percutian, kebanyakkannya gemar memilih penginapan berbentuk hotel yang serba-serbinya lengkap dengan kemudahan.

Misalnya, Sunway Clio Hotel adalah satu lokasi percutian yang terbaik buat anda sekeluarga menginap meskipun terletak di tengah-tengah bandar Sunway City.

Apabila bercuti pastinya anda inginkan sebuah percutian yang indah bukan? Jangan risau, di Sunway Clio Hotel anda akan ditawarkan pelbagai keistimewaan menarik di samping mendapat pelbagai reward yang tidak masuk akal.

Jangan tidak tahu, di Sunway Clio Hotel juga anda boleh dapatkan harga bilik engan kadar mampu milik untuk penginapan anda sekeluarga.

Nak-nak lagi Sunway Clio Hotel ini dilengkapi dengan pusat beli-belah, hiburan serta taman temanya yang sangat awesome dalam satu tempat sahaja.

Kedudukan Sunway Clio Hotel yang strategi ini juga memudahkan anda untuk berjalan kaki sahaja menuju ke pusat membeli belah Sunway Pyramid dan taman tema Sunway Lagoon.

Mudahlah untuk anda bergerak dan mengatur aktiviti untuk dilakukan bersama keluarga apabila semuanya dalam satu kawasan sahaja.

Senang cerita, di Sunway Clio Hotel ini anda tidak perlu pening kepala untuk fikir tempat letak kereta yang jauh, perlu hadap jalan sesak lagi, kerana di Sunway Clio Hotel semuanya berdekatan dengan mall dan taman teman jadi tak perlu anda habiskan masa yang lama untuk menuju ke destinasi.

Di pusat beli-belah Sunway Pyramid ini pasti buat anda sekeluarga jatuh cinta. Mana tidaknya apabila hotel penginapan anda bersebelahan shopping mall yang popular dan serba lengkap untuk anda berbelanja, berhibur serta menjamu selera.

Terdapat pelbagai kedai berjenama di dalamnya dari sekecil-kecil jenama sehinggalah jenama yang tip top.

Bukan sahaja lengkap dengan pelbagai kemudahan. Sekarang Sunway Clio Hotel sedang menawarkan harga tiket yang berbaloi untuk keluarga anda berseronok dengan pakej family fun.

Menarik lagi, jika anda membeli tiket family fun yang lengkap dengan pakej bilik dan taman tema anda akan diberi keutamaan untuk mengguna kesemua kemudahan dan pastinya berbaloi untuk percutian keluarga yang mempunyai anak kecil.

Anda juga boleh pulang semula ke hotel untuk beri keselesaan kepada anak kecil anda sambil-sambil menikmati keenakan juadah di cafe hotel tersebut.

Nak lagi menarik, sambil-sambil berehat di bilik hotel itu, anda boleh bersantai dahulu di kolam renang Sunway Clio Hotel yang berlatarbelakangkan permandangan menarik untuk anda sekeluarga.

Jangan tak tahu anda juga boleh bersenam di fitness centre yang terletak pada aras 8 di Sunway Clio Hotel yang disediakan untuk anda. Lepas selesai bersenam barulah boleh terjah masuk taman tema Sunway Lagoon.

Masuk sahaja taman tema Sunway Lagoon pasti anda rasa tidak sabar untuk cuba kesemua permainan air seperti slaid air yang berputar dan berpusing menyusuri sungai buatan manusia, pantai luncur, kolam gelombang, kapal lanun berputar 360° banyak lagi permainan menyeronokkan di taman tema seluas 88 ekar ini.

Secara keseluruhan, menginap di hotel ini memberi pengalaman yang memuaskan kepada anda sekeluarga. Mana tidaknya bila sudah semua lengkap tidak perlulah untuk anda mengguna pengakutan awam lagi untuk bergerak ke sana ke sini.

Pastikan Sunway Clio Hotel ini ada dalam list penginapan percutian anda jika anda tidak mahu menangis bila lihat dompet anda kering selepas bercuti kerana di sini serba serbi berbaloi.


Peminat Minta Afifah Nasir Bersihkan Nama

Sedang hangat kontroversi Aliff Aziz curang sekali lagi dengan seorang pelakon, nama Afifah Nasir tiba-tiba muncul apabila ada peminat mendakwa pelakon itu terbukti tidak bersalah dengan kontroversi sebelum ini.

Menerusi komen di entri terbaru Instagram Afifah, beberapa peminat meninggalkan komen meminta beliau tampil membersihkan namanya setelah kontroversi Aliff kali ini membuktikan beliau tidak bersalah.

Dakwa peminat tersebut, mereka percaya sejak dari dulu Afifah tidak bersalah dalam kontroversi yang tercetus itu apabila kini terbukti Aliff merupaka punca kontroversi sebelum ini tercetus.

Tidak lama kemudian, Afifah membalas komen peminatnya itu sebagai tanda setuju dan mengatakan tiada keperluan untuknya memuaskan hati semua orang dan mempercayai Allah adalah perancang terbaik.

Hari ini isteri Aliff, Bella Astillah mendedahkan suaminya sekali lagi curang dibelakangnya apabila keluar ke kelab malam sehingga mabuk bersama seorang pelakon, Oktovia Manrose semalam.

Bagaimanapun Oktovia tampil menafikan dakwaan Bella mengatakan beliau mabuk di kelab malam dan meminta bukti. Oktovia juga mendakwa Bella telah menghalau Aliff keluar dari rumah. (rtky/w)


Bella Astillah Tawar Hati, Redha Jika Bercerai

Kerana sikap suami yang masih tidak berubah, Bella Astillah sudah tawar hati untuk meneruskan perkahwinan dengan Aliff Aziz dan redha andai bercerai merupakan jalan terakhir buat mereka berdua.

“Jika perpisahan menjadi jalan terakhir untuk perkahwinan kami, saya akur dan reda. Saya tak sangka dia akan buat hal lagi. Ingatkan, dia sudah berubah. Kali ini, dengan pelakon juga”

“Saya sudah tidak mampu untuk berselindung. Sebab itu saya memilih untuk berkongsi di Instagram. Sebelum ini, saya maafkan dan memberikannya peluang. Nampaknya dia tidak menggunakan peluang”

“Silap saya sendiri sebab terlalu sayang, cinta dan menjaga nama serta keperluannya. Akhirnya, saya juga yang makan hati. Lima tahun kami saling mengenali dan usia perkahwinan kami juga memasuki tahun ketiga”

“Nampaknya, tempoh itu belum cukup untuk saya benar-benar mengenalinya. Dia masih tak serik. Ikutkan, banyak lagi kisah seumpama ini saya pendam dan tidak kongsi. Sudah banyak juga peluang diberikan”

Bagaimanapun Bella terkejut Oktovia Manrose sanggup bermain cinta dengan suaminya. Malah sikap Aliff yang suka mendengar lagu jiwang mengigatkan Bella ketika suaminya bermain cinta dengan Afifah Nasir suatu ketika dulu.

“Kira-kira seminggu lalu, dia dan Aliff terbabit sebagai teraju utama telefilem. Awalnya, saya tak syak ada apa-apa. Tak sangka, mereka sempat bermain perasaan dalam tempoh yang pendek ketika menjayakan telefilem”

“Saya yang memandu kereta dengan ditemani anak, juga perasan seperti ada yang tak kena dengannya. Situasi itu mengingatkan saya ketika dia dikaitkan dengan Afifah. Saat itu, dia gemar mendengar lagu ‘jiwang’”

Berikutan desas-desus mengatakan Bella menghalau Aliff dari rumah seperti yang didakwa Oktovia. Bella menegaskan keputusan itu dibuat Aliff sendiri kerana keengganannya untuk memperbaiki hubungan mereka.

“Selepas syak sesuatu berlaku, saya memberikannya pilihan, sama ada untuk memperbaiki hubungan atau keluar rumah. Dia memilih untuk keluar rumah. Tak sangka pula, ada pihak yang menunjukkan kebenaran,” jelasnya. (rtky/w)


Bella Astillah Halau Aliff Aziz Keluar Rumah

Selepas dakwaan yang Aliff Aziz keluar berhibur di kelab hiburan bersama pelakon Oktovia Manrose, pelbagai kenyataan keluar dari pelakon wanita itu namun semuanya sudah dipadam dari akaun Instagram beliau.

Oktovia Manrose menafikan yang beliau keluar berdua sahaja dengan Aliff Aziz ke kelab hiburan tersebut selain mereka berdua turut ditemani rakan rakan lain untuk mengelakkan fitnah sebegini.

Pelakon itu juga menafikan yang dirinya masuk ketika berada dalam kelab hiburan itu bersama Aliff Aziz dan meminta Bella Astillah untuk menyiarkan video sebagai bukti dirinya dalam keadaan mabuk.

Dalam kenyataan balas itu juga, Oktovia Manrose mempersoalkan status Bella Astillah sebagai seorang isteri sehingga sanggup menghalau suaminya keluar dari rumah ekorang kontroversi yang sedang melanda kini.

“Apalah nasib suami yang cuba untuk berubah namun tetap dipersalahkan dengan benda yang tidak betul — siap pack baju suami dan halau suami. Isteri jenis apa ni?” tulis Oktovia Manrose.

Nampaknya Oktovia Manrose menafikan sekeras-kerasnya dakwaan Bella Astillah tentang hubungan bersama suaminya. Ramai masih menunggu kenyataan dari Aliff Aziz sendiri berkaitan kontroversi ini. (rtky/m)


Bella Astillah Kecewa, Aliff Aziz Kantoi Curang Lagi

Dalam kemaskini terbaru menerusi Instagram, Bella Astillah meluahkan rasa kesal dengan tindakan terbaru suaminya, Aliff Aziz yang sekali lagi dilihat curang bersama seorang pelakon perempuan.

Bella Astillah mendedahkan beberapa perbualan bersama salah seorang peminat yang terserempak dengan Aliff Aziz dan pelakon perempuan bernama Oktovia Manrose di sebuah kelab hiburan.

“Sejak kes yang dulu, saya berikan peluang pada dia sebab setiap manusia buat kesilapan dan sebab saya pandang anak saya. But what I’ve been through korang takkan boleh imagine. Selepas Aliff habis shoot telemovie baru2 ni dia buat hal lagi dengan heroin yang bekerja dengan dia dalam telefilem tu”

“Dua hari sebelum habis shoot, dia dah start berkelakuan lain dimana dia dah tukar password phone dan bila saya paksa buka phone, dia buka tapi dia pandai dia dah delete Whatsapp dia dengan heroin tu”

“Bila solat saya minta Allah beri petunjuk tentang rumahtangga saya, tak sangka doa saya dijawab dengan begitu cepat. Sangat cepat. Saya terkejut,” tulis Bella Astillah.

Bella Astillah juga mendakwa mempunyai tiga buah video menunjukkan yang suaminya keluar ke pusat hiburan itu bersama Oktovia Manrose dan menyangkal sengaja membuat cerita tentang mereka berdua. (rtky/m)


Adik Neelofa Mahu Ikut Jejak Kakak, Mahu Jadi Pengacara

Mana nak tumpahnya kuah kalau tidak ke nasi, begitula juga adik Neelofa, Ameera Khan yang mahu berjinak-jinak dalam dunia pengacaraan disamping perniagaan seperti kakaknya, Neelofa.

“Saya tidak mahu nama dikenali di Instagram saja. Pada usia sekarang, saya percaya sampai masanya untuk mengembangkan bakat dalam cabang seni pengacaraan yang diminati sejak dulu”

“Neelofa juga pengacara tetapi masih boleh fokus dengan perniagaannya. Tiga tahun lalu saya dapat banyak tawaran untuk mengacara tetapi terpaksa menolaknya kerana belum bersedia dan masih terlalu muda,” jelasnya.

Menjadikan kakaknya sebagai inspirasi untuk lebih berjaya, Ameera kini sedang memperbaiki kekurangannya lebih-lebig lagi dalam bahasa Melayu bagi meneruskan impiannya untuk menjadi pengacara.

Dalam masa yang sama, Ameera juga sudah mempersiapkan diri dengan segala kontroversi yang bakal ditempuhinya jika bergelar pengacara. Jelasnya kontroversi lalu banyak mematangkan lagi dirinya. (rtky/w)


Elly Mazlein Rancang Bertemu Bakal Keluarga Mertua

Mengakui hatinya kini sedang berbahagia, Elly Mazlein memberitahu dirinya sudah bersedia untuk bernikah. Sifat penyayang jejaka yang dikenali sebagai Papa pada anaknya, Sefhia telah membuka pintu hatinya.

“Alhamdulillah saya kini sedang dalam fasa bahagia. Walaupun baru mengenalinya, melihat kesungguhannya menghabiskan masa dan mendekatkan diri dengan Sefhia meyakinkan lagi diri saya untuk segera bernikah”

“Insya-Allah saya sudah bersedia 90 peratus untuk menjadi isterinya dan menjadi impian saya untuk bersolat dengan suami satu hari nanti. Dia juga tidak pernah lupa mengingatkan saya untuk selalu mengerjakan solat”

Selain itu, Elly turut memaklumkan bakal bertemu dengan keluarga jejaka berkenaan dalam masa terdekat ini di Kelantan. Bagaimanapun sehingga kini Elly masih berahsia tentang identiti jejaka bertuah itu.

“Jika tiada halangan saya akan bertemu keluarganya di Kelantan dalam masa terdekat ini. Dia adalah anak kelapan daripada 13 beradik. Pasti saya sangat teruja kerana saya datang dalam keluarga yang tidak besar sepertinya,” jelasnya.

Terdahulu Elly pernah bernikah dengan pengarah, Azmi Hatta pada 2014 dan bercerai pada tahu berikutnya. Hasil perkahwinan itu, Elly dikurniakan seorang cahaya mata perempuan, Sepfhia. (rtky/w)


"Allah Saja Tahu Perasaan Saya Ketika Ini..."

Takziah diucapkan kepada bapa Datuk Aliff Syukri yang meninggal dunia malam tadi. Berita sedih itu dimaklumkan Aliff menerusi laman Instagram. Dalam pada itu, Aliff meluahkan rasa sedih diatas pemergian itu.

Tulis Aliff, beliau bagaikan tidak percaya bahawa bapanya kini sudah tiada lagi. Malah jelas Aliff, terlalu banyak pengorbanan dan jasa bapanya dahulu tidak terbalas olehnya sehingga nafas terakhir bapanya.

“Allah sahaja tahu perasaan saya ketika ini, saya seakan tak percaya abah tak ada lagi. Selama 11 tahun lepas saya niaga pasar dia datang teman setiap minggu, abah lah orang kuat saya yang mendengar segala masalah saya selama ini”

“Bila saya buat Dherbs dia selalu tolong saya selama hampir 4 tahun. Abah jangan tinggalkan Kri, abahlahh tempat Kri mengadu susah senang. Kri tak sempat nak balas budi abah, tangan abah yang berjasa mencari rezeki besarkan saya,” tulisnya lagi.

Difahamkan solat jenazah bapa Aliff akan berlangsung di Masjid Makmuniah Sg Nipah, Sg Besar, Selangor jam 10.00 pagi tadi. Terdahulu Aliff berkongsi gambar melawat bapanya di hospital.

Untuk makluman, bapa Aliff meninggal dunia kerana mengidap serangan jantung tahap tiga dan paru-paru berair. Manakala bapa Aliff dan ibunya telah bercerai. Takziah sekali lagi buat Aliff sekeluarga. (rtky/w)


Sheila Rusly Terima Maaf Janna Nick Tapi Minta Diberi Masa

Penerbit dan pengarah, Shiela Rusly menerima permohonan maaf yang dilakukan anak didik kesayangannya, Janna Nick semalam. Namun Sheila meminta sedikit ruang untuk menerima apa yang dilakukan oleh Janna.

“Alhamdulillah dia dah sedar atas kesilapan dia. Saya dah maafkan tapi bagi saya masa untuk hadam apa yang dia dah buat pada saya dan keluarga. Jujur apa yang terjadi ini hal keluarga yang terlalu peribadi untuk dikongsi,” katanya.

Semalam Janna yang hadir dalam sebuah acara, memohon maaf secara terbuka kepada Sheila berikuta kemelut yang melanda diantara mereka. Selain itu Janna turut memberitahu menghantar mesej kepada Sheila namun tidak dilayan.

Kemelut hubungan mereka bermula apabila Sheila memuat naik kenyataan berbaur sindiran yang dipercayai ditujukan kepada Janna, namun dinafikannya. Lebih dingin lagi apabila Sheila bertindak tidak mengikuti Janna lagi di IG.

Bagaimanapun ada juga cakap-cakap mengatakan kontroversi hubungan mereka ini sengaja ditimbulkan demi menaikkan rating drama terbaru mereka, Leftenan Zana. Apa pula pendapat anda? (rtky/w)


3 Fakta Menarik Filem Milly Dan Mamet: Sambungan Filem AADC 2

Jika suatu masa dahulu filem Ada Apa Dengan Cinta (AADC) 2 mendapat sambutan hangat dikalangan insan yang sedang dilamun cinta.

Namun kini, filem Milly dan Mamet akan membawa anda kepada kisah rumah tangga yang penuh dengan liku-liku cinta yang jenaka.

Filem arahan Ernest Prakasa ini pastinya buatkan anda tidak sabar untuk terjah pawagam pada 7 Mac nanti. Nak tahu kenapa? Ini antara fakta menarik mengenai filem ini.

Filem Milly dan Mamet ini dibintangi pelakon terkenal Indonesia yang berjaya mencuit hati penonton dengan hasil karya mereka.

Ternyata sekali lagi, pawagam Malaysia akan dibanjiri dengan filem lakonan Sissy Prescillia, Dennis Adhiswara, Ernest Prakasa, Julie Estelle, Yoshi Sudarso.

Selain mereka berlima, ada juga Dian Sastrowardoyo, Adinia Wirasti, Titi Kamal, Isyana Sarasvati, Melly Goeslaw, Aci Rest. Dimana ada diantara mereka yang pernah membintangi filem meletop Ada Apa Dengan Cinta (AADC) 2 suatu masa dahulu.

Filem yang penuh dengan gelak tawa ini telah pun ditayangkan di Indonesia dan mendapat sambutan hangat oleh peminat mereka.

Jadi, tidak mustahil filem sambungan kisah AADC 2 ini akan mendapat penerimaan yang luar biasa oleh kaki filem di Malaysia.

Nak-nak lagi, filem lakonan penyanyi dan pelakon Sissy Prescillia sebagai Milly ini akan buatkan penonton tidak kering gusi melihat telahnya dan suami lakonan Dennis Adhiswara sebagai Mamet dalam menguruskan rumahtangga.

Peminat filem AADC 2 pastinya mengenali watak Milly sebagai kawan baik Cinta yang sentiasa ada bersama Cinta dalam apa jua keadaan .

Namun dalam filem Milley dan Mamet ini bukanlah mengisahkan mengenai Cinta dan Rangga meskipun cerita ini akan membawa anda mengingati kembali kisah cinta yang penuh romantik diantara Cinta dan Rangga dalam AADC 2.

Filem Milly dan Mamet ini mengisahkan pasangan suami isteri yang sedang sibuk mengurus anak pertamanya ketika baru lahir.

Mamet yang mempunyai kebolehan dalam bidang masakan ini menyebakan dia terpaksa bekerja di syarikat kilang fabrik ayah Milly.

Pada masa yang sama, Mamet menjadi tumpuan keluarga setelah isterinya Milly berhenti kerja sebagai pegawai bank bagi menguruskan anak kecil mereka.

Timbul satu masalah ketika sang suami bertemu dengan teman lamanya Alexandra, sahabat zaman kuliahnya dahulu yang menyatakan idea untuk membuka restoran. Menariknya idea tersebut seperti yang mereka berdua impikan suatu ketika dahulu.

Persoalannya, adakah Mamet memilih untuk membuka restoran bersama rakannya, Alexandra atau hanya memberi tumpuan kepada keluarga? Adakah perwatakan Mamet masih seperti dalam AADC 2 yang lambat dalam semua hal?

Nak tahu kisah lanjut keluarga Milly dan Mamet (Ini Bukan Cinta dan Rangga) jangan lupa save date 7 Mac untuk serbu pawagam berdekatan anda!

Pasti anda tidak kering gusi lihat hasil cerita yang dikeluarkan oleh TGV Pictures, bersama dengan SG Entertainment & Advertising serta Horizon Film Entertainment ini.


“Saya Hantar Mesej Ke Sheila Rusly Tapi Tak Dilayan”

Ekoran daripada kemelut yang melanda pelakon Janna Nick bersama dengan Sheila Rusly, akhirnya Janna Nick secara terbuka memohon maaf kepada mereka sekiranya terdapat kesalahan yang dilakukannya sepanjang mereka menjalani penggambaran drama Leftenan Zana.

Janna Nick yang ditemui di majlis pelancaran telefon pintar Vivo V15 berkata dia tidak mahu lagi mengulas lanjut mengenai isu ini, malahan dia cukup menghormati pelakon Sheila Rusly yang sudah dianggap sebagai ibunya dalam industri ini.

“Saya sebolehnya tidak mahu memberi komen mengenai apa yang sebenarnya di antara saya dan Sheila Rusly. Sebagai anak didiknya, saya banyak terhutang budi dan tak layak membuka mulut”

“Bila ramai yang kata posting yang dimuat naik sis Sheila ditujukan kepada saya, apa yang boleh saya katakan, saya minta maaf”

“Saya juga ada menghantar mesej memohon maaf secara peribadi, tapi tidak dilayan”

“Jadi bila saya dah minta maaf secara terbuka tak dilayan, saya minta maaf secara terbuka. Tapi kalau tak cukup juga, saya minta ampun pada ALLAH SWT,” katanya kepada Rotikaya.

Di sebalik perkara yang terjadi ini, Janna turut berkata segala perkara yang timbul ini tidak perlulah dibincangkan di media sosial kerana baginya hubungan di antara mereka berdua diibaratkan sebagai sebuah keluarga.

“Sedih bila isu ini terjadi dan saya rasa tak sesuai dikongsikan dengan orang ramai sebab kami terlalu rapat”

“Saya rasa orang pun tahu kami rapat macam sebuah keluarga dan kenapa perlu gunakan media untuk selesaikan masalah keluarga?”

“Memang saya tak pernah cuba bersemuka dengan dia (Sheila), saya tak mahu mengeruhkan lagi keadaan. Yalah kita datang tak diundang, ibaratnya letak kaki kanan salah, letak kaki kiri pun salah,” jelasnya lagi.

Tambahnya lagi, masalah ini mula timbul apabila mereka bersama-sama berlakon di set penggambaran Leftenan Zana.

“Leftenan Zana adalah sebuah cerita yang sangat susah. Cerita yang sangat perit dan masing – masing ada tekanan. Malah selepas berlakon, hati saya pun jadi kering macam askar betul.

“Sampaikan bila saya masuk drama baru, susah untuk saya nak menangis sehinggakan saya terpaksa guna teknik untuk menangis. Itulah pertama kali dalam karier saya.

“Bila dah selesai penggambaran, apa sahaja dugaan saya boleh terima. Malah apabila Leftenan Zana ditayangkan, saya sangat sebak sehinggakan saya tak lihat gap antara kami kini sebagai satu halangan untuk saya mempromosikan Leftenan Zana,” katanya lagi. (rtky/h)


Menangi Baucer Percuma Watsons Brand Bernilai RM1,000 Dengan Cara Semudah Ini

Bagi penggemar barangan jenama Watsons, ini ada berita baik buat anda dan jangan sesekali anda lepaskan peraduan semudah ABC ini.

Watsons kali ini mengadakan peraduan #LoveWatsonsBrand untuk anda rebut peluang menangi baucer Watsons Brand keseluruhan bernilai RM25,000.

Peraduan yang bakal memukau anda ini terbuka kepada kesemua ahli Watsons berusia 18 tahun keatas.

Caranya sangat mudah, anda hanya perlu  beli mana-mana barangan jenama Watsons, kemudian snap gambar bersama barangan jenama Watsons tersebut mengikut kreatifviti anda.

Tapi jangan lupa pula untuk muatnaik gambar yang paling kreatif itu di laman Instagram anda berserta dengan #LoveWatsonsBrand #WatsonsBrand dan #WatsonsMalaysia.

Kalau nak menang, jangan private akaun Instagram anda! Muatnaik sebanyak mana gambar yang anda mahu sehingga 11 Mac ini.

Seramai 25 pemenang akan diumumkan oleh pihak penganjur melalui laman Facebook Watsons dan laman rasmi Watsons.

Setiap pemenang bakal membawa pulang baucer tunai Watsons Brand bernilai RM1,000. Menarik lagi, setiap wajah pemenang akan dipaparkan di seluruh TV store Watsons dan papan iklan sekitar Lembah Klang.

Jadi kepada pengguna tegar kad ahli Watsons anda jangan lupa untuk sertai peraduan semudah ini untuk beli sepuas hati barangan jenama Watsons apabila menjadi pemenang nanti! Ingat tarikh tutup peraduan ini 11 Mac, jangan lupa tahu.


“Mereka Buat Drama Sebab Cemburu Dengan Saya”

Hari ini, Nabila Huda kembali menjadi perhatian ramai selepas memuatnaik sekeping gambar yang menunjukkan dirinya memakai bra di atas katil. Ramai sebenarnya terhibur dengan komen yang ditinggalkan oleh mereka yang kurang senang dengan gambar tersebut.

Nabila Huda menerusi kemaskini terbaru mengatakan yang beliau tidak sesekali memberikan sebab untuk orang membenci dan mereka yang tidak senang dengan gaya hidupnya hanya mencetuskan drama kerana cemburu.

“I don’t give any reason for anyone to hate me. They create their own little drama out of jealousy. If you don’t like me and still watch everything I do, Bitch you’re a fan!” tulis Nabila Huda di Instagram.

Dalam salah satu kemaskini terbaru beliau juga, Nabila Huda juga memberi pesanan kepada haters yang beliau mempunyai banyak lagi sebab untuk mereka berasa marah dan meminta mereka untuk sabar menunggu.

Ramai juga yang menyokong kenyataan Nabila Huda ini kerana beliau lebih selesa hidup dengan gaya tersendiri tanpa pedulikan kata kata masyarakat. More power to you, Nabila Huda. (rtky/m)


Ayda Jebat Tidak Mahu Lagu Masuk AJL Tahun Ini

Selepas insiden mempertikaikan keputusan juri untuk menafikan kelayakan lagu beliau untuk Anugerah Juara Lagu ke 32 (AJL 32), Ayda Jebat nampaknya mengambil langkah drastik untuk persaingan tahun ini.

Ayda Jebat mengesahkan lagu beliau berjudul Temberang tidak akan dipertandingkan dalam Anugerah Juara Lagu ke 34 (AJL 34) di atas alasan material lagu berkenaan bersifat hiburan dan dikhuatiri tidak memenuhi kriteria untuk bersaing dalam pertandingan berprestij tersebut.

“Saya ingin menyatakan pendirian bahawa lagu Temberang tidak akan dipertandingkan untuk bersaing dalam AJL musim ini. Jangan salah faham dengan keputusan ini”

“Saya bukan merajuk dengan AJL kerana insiden lalu, tetapi secara peribadi Temberang bukanlah sebuah naskah untuk dipertandingkan,” jelasnya.

Ramai peminat Ayda Jebat mahu melihat lagu Temberang untuk bersaing pada AJL 34 kerana ianya dicipta bersama oleh juara dua kali anugerah berprestij itu, Hael Husaini dan Ezra Kong.

Tetapi jika itu keputusan Ayda Jebat, rasanya peminat perlu faham yang mungkin penyanyi ini masih mencari lagu yang lebih berkualiti yang boleh diangkat lebih jauh dalam persaingan AJL kelak. (rtky/m)


5 Idea Jimat Untuk Bawa Kekasih Anda Makan Sedap

Asal dinner sahaja, bawa pasang makan di tempat mewah-mewah yang dihiasi cahaya lampu romantik. Ala senang cerita tempat yang sekali makan, bil mesti melambung ratusan ringgit meskipun hanya dua orang makan.

Tak semestinya, tidak bawa pasangan anda makan di tempat mewah itu tanda tidak sayang bukan?

Apakata kali ini anda bawa pasangan anda makan di tempat yang tidak overbudget yang pastinya dapat bawa pasangan anda explore tempat baru dengan makanan yang sedap.

Foodtruck adalah salah satu penjualan yang berkonsepkan jualan atas lori. Pelbagai jenis makanan anda boleh dapatkan.

Jika sebelum ini pergi makan di tempat have-have, order sepinggan pun sudah cecah harga puluhan ringgit. Di foodtruck ini anda tidak perlu risau tentang harganya.

Menarik lagi, di sini anda boleh bawa pasangan anda rasai sendiri makanan yang awesome tetapi harga tidak mahal. Barulah pasangan anda boleh makan berpinggan-pinggan!

Lokasi ini paling dapat sambutan hangat. Tidak kira waktu, lokasi kedai mamak ini sering menjadi tumpuan ramai.

Jadi kepada anda yang buntu mahu bawa pasangan anda makan di mana. Bawa sahaja ke kedai mamak walaupun tempatnya tidak privasi tetapi masa berdua anda itu akan lebih indah.

Sambil makan makanan versi mamak sambil santai-santai bersama pasangan. Kiranya di sini anda dan pasangan boleh lepak lama.

Tipulah kalau pasangan anda tidak pernah kongsi lokasi makanan viral di media sosial mereka. Itu merupakan hint untuk anda.

Kali ini ubah selera pasangan anda untuk rasai makanan viral. Selalunya tempat yang viral ini makanan memang tip-top dan murah.

Jadi tidak perlu pening kepala fikir tempat yang mewah-mewah. Serbu sahaja tempat viral, murah pun murah.

Setelah penat bekerja, hari cuti itu apa kata anda dan pasangan anda masak sendiri. Sama-sama masak dapat eratkan hubungan anda lagi tahu.

Bagi pasangan yang belum berkahwin pun boleh minta pasangan anda masak untuk hidangan picnic anda. Sambil dapat rasakan air tangan kekasih anda.

Ini salah satu idea yang dapat jimatkan anda dan pasangan anda. Masakan sendirikan jimat.

Tempat francais seperti KFC yang sering mendapat sambutan hangat di setiap kalangan peringkat umur ini sering menjadi lokasi romantik pasangan bercinta mahupun berkeluarga.

Kali ini apa kata bawa pasangan anda makan di KFC sambil menikmati keranggupan ayamnya yang memang tiada tandingan.

Nak-nak lagi, sekarang KFC mengadakan promosi KFC Tuesday pada setiap hari Selasa dengan hanya RM19.90 sahaja tahu.

Dengan nilai RM19.90 anda boleh dapat 4 ketul ayam dan 5 ketul jejari crispy tenders. Berbaloi bukan?

Menarik lagi, dengan pakej KFC Tuesday ini anda boleh tambah menu whipped potato(L) atau cheezy wedges(L) dengan hanya RM5  sahaja.

Jangan lupa untuk bawa pasangan anda rasai 9 ketul ayam KFC Tuesday dengan hanya RM19.90  limted time promosi ini.

Jadi kepada anda yang buntu mahu bawa pasangan anda makan ditempat yang nampak mewah tapi tak overbudjet boleh cuba bawa di tempat-tempat yang kami kongsikan ini.


“Hidup Lebih Lengkap Dengan Kehadiran Suami”

Sejak mendirikan rumahtangga dengan jejaka pilihan beliau dari Australia, Raja Ilya mengakui yang kehidupan beliau kini lebih bahagia dan bermakna. Kehadiran seorang lelaki bergelar suami juga banyak mengubah dirinya.

Raja Ilya dan suaminya, Trent Garrett disatukan di kediaman saudara jejaka itu di Pert, Australia dalam majlis tertutup yang hanya dihadiri keluarga terdekat kedua-dua belah pihak sekitar Disember lalu.

“Alhamdulillah, berbanding dulu saya lebih selesa bersendirian, tetapi sekarang suami ada di sisi untuk menemani. Setiap kali ada masa terluang, banyak aktiviti yang kami lakukan bersama”

“Terasa hidup ini semakin lengkap kerana Trent tidak hanya menjadi suami, sebaliknya dia juga sahabat yang menemani ketika suka dan duka. Saya bersyukur dipertemukan dengan lelaki yang penyayang. Trent membuat saya sangat bahagia melalui alam rumah tangga,” katanya.

Raja Ilya turut bersyukur dengan penerimaan peminat terhadap dirinya yang kini sudah berumahtangga lebih lebih lagi kepada mereka yang sentiasa mendoakan kebahagian dirinya.

Pelakon ini juga berkata beliau kini masih aktif berlakon tetapi perlu membahagikan masa untuk suaminya menjalankan perniagaan di Australia.

“Saya perlu membahagikan masa untuk bersama suami jika dia mempunyai urusan perniagaan di Australia. Setakat ini, semua perancangan berjalan seperti biasa,” tambahnya. (rtky/m)


“Ambil Gambar Seksi Macam Orang Tiada Agama”

Pelakon Nabila Huda nampaknya kembali mengundang kontroversi apabila beliau dilihat memuatnaik sekeping gambar percutian pendek beliau hari ini. Nabila Huda dalam gambar itu dilihat hanya memakai bra di atas katil.

Untuk yang tidak kenal siapa Nabila Huda, pelakon ini tidak asing lagi dalam keberanian menjentik sensitiviti masyarakat yang sentiasa memerhatikan kehidupan para selebriti — ini pastinya bukan yang pertama dan terakhir.

Rata rata komen yang ditinggalkan oleh orang ramai di akaun Instagram Nabila Huda tidak bersetuju dengan tindakan pelakon itu yang dilihat tidak sopan dan tidak sesuai dengan usianya kini.

“Sudah ternyata kau tiada agama, gambar seksi tidak perlu muatnaik ke media sosial kerana ia berdosa,” tulis salah seorang daripada mereka yang kurang senang dengan gambar tersebut.

Dan ada juga yang menyokong tindakan Nabila Huda ini yang dilihat berani untuk hidup dengan peraturan sendiri tanpa perlu risau dengan apa yang dikatakan orang ramai.

“Suka hati dialah nak post apa di Instagram dia, kehidupan dia. Kalau rasa tak suka, boleh unfollow,” tulis peminat Nabila Huda. (rtky/m)


Usahawan Saman Fazura, Tuntut Semula RM156,000

Pemilik syarikat Maydan Trading yang memasarkan produk Q-Tab mendakwa penyanyi dan pelakon, Nur Fazura telah melangar kontrak perjanjian untuk menjadi duta produk mereka selama enam bulan dengan tidak memberikan apa yang telah dipersetujui.

Perjanjian itu didakwa untuk Fazura memasarkan produk untuk balasan bayaran sebanyak RM212,000 serta dibayar dalam tempoh enam bulan.

Berdasarkan pernyataan tuntutan saman, antara perkhidmatan yang dibuat oleh Fazura adalah memasarkan produk secara besar melalui media sosial, lebih khususnya melalui saluran Instagram miliknya membabitkan 12 catatan (postings).

“Saya membuat bayaran awal RM100,000. Selepas itu Maydan membuat sidang akhbar pada penghujung Ogos 2017 untuk mempromosi rangkaian produk kami termasuk Q Tab. Ketika itu saya juga ada membuat pembayaran RM56,000 bagi sesi fotografi dan video”

“Melalui Mardina saya difahamkan jualan produk kami bagus, bagaimanapun jualan jatuh pada penghujung September 2017. Saya dimaklumkan Fazura ada melancarkan produk kecantikannya sendiri Tru-Dolly pada awal Oktober 2017,” katanya.

Pemilik syarikat itu juga berkata beliau hanya mahu menuntut semula bayaran RM156,000 yang telah dibuat kepada pihak pengurusan Fazura untuk perjanjian ini.

“Saya sudah membayar 75 peratus nilai tugas duta ini bagaimanapun apa yang dibuat oleh Fazura sejak Oktober 2017, tidak sepadan dengan apa yang sudah dijanjikan. Dia (Fazura) hanya membuat satu sidang media dan sesi fotografi serta video. Dia ada memuat naik tiga kali di laman Instagramnya,” katanya.

Prosiding di hadapan Hakim Datuk Mohd Firuz Jaffril bersambung esok. (rtky/m)


Gambar Terbaru Bukti Emma Maembong, Syed Abdullah Masih Bersama

Selepas kontroversi tidak lagi memakai tudung beberapa minggu lalu, ada khabar angin mengatakan yang Emma Maembong tidak lagi menjalin sebarang hubungan dengan Syed Abdullah.

Mereka berdua dilihat tidak lagi mengikuti akaun media sosial masing masing di Instagram selain memadam gambar mereka bersama yang menimbulkan pertanyaan tentang status hubungan mereka selepas apa yang terjadi.

Dalam kemaskini terbaru, Syed Abdullah memuatnaik sekeping gambar beliau bersama Emma Maembong hadir ke sebuah majlis perkahwinan yang dipercayai rakan mereka di Shah Alam.

Peminat rata rata menyambut baik perkembangan terbaru ini selain mendoakan yang mereka berdua ditakdirkan untuk berkahwin dengan segera.

“Boleh tak kalau nak sangat tengok Emma kahwin dengan Syed sebab anda berdua nampak sepadan sangat,” antara komen pengikut di Instagram.

Nampaknya ramai merestui hubungan Emma MAembong dan Syed Abdullah dan mana tahu mereka akan mendedahkan status hubungan mereka sebagai pasangan kekasih kelak, pasti ramai yang tidak sabar menanti perkahwinan mereka. (rtky/m)